Srbija: Javni dug do kraja godine 70 odsto BDP | PCNEN\nSrbija: Javni dug do kraja godine 70 odsto BDP\nObjavljeno: 31.10.2014, 20:41h\nDo kraja 2014. godine javni dug Srbije će premašiti 23 milijarde eura i iznosiće oko 70 odsto bruto društvenog proizvoda (BDP), ocjena je Fiskalnog savjeta iznijeta u izvejštaju za septembar. Fiskalni savjet napominje da je javni dug na kraju septembra iznosio je 22,6 milijardi eura, odnosno 68,2 odsto BDP-a i da je on povećan za 250 miliona eura, uglavnom zbog slabljenja eura u odnosu na dolar. U odnosu na početak godine dug države je veći za oko 2,0 milijardi eura i do kraja 2014. godine on će će, izvjesno, premašiti 23 milijarde eura, navodi Fiskalni savet, prenosi Tanjug.\nDo kraja 2014. godine javni dug Srbije će premašiti 23 milijarde eura i iznosiće oko 70 odsto bruto društvenog proizvoda (BDP), ocjena je Fiskalnog savjeta iznijeta u izvejštaju za septembar.\nFiskalni savjet napominje da je javni dug na kraju septembra iznosio je 22,6 milijardi eura, odnosno 68,2 odsto BDP-a i da je on povećan za 250 miliona eura, uglavnom zbog slabljenja eura u odnosu na dolar.\nU odnosu na početak godine dug države je veći za oko 2,0 milijardi eura i do kraja 2014. godine on će će, izvjesno, premašiti 23 milijarde eura, navodi Fiskalni savet, prenosi Tanjug.


Srbija: Čekajući punu istinu o zločinu u Štrpcima\nPerformans Žena u crnom u Beogradu radi potsećanja na zločin u Štrpcima\nNa teritoriji Srbije uhapšeno je pet osoba osumnjičenih za zločin u Štrpcima. U Tužilaštvu za ratne zločine za RSE je potvrđeno da su među uhapšenima na teritoriji obe države, komandant brigade Vojske Republike Srpske Luka Dragičević, komandant interventne višegradske brigade Boban Inđić i Gojko Lukić, brat Milana Lukića.\nNakon što je 2013. godine ponovo otvorena istraga, došlo je do prvih rezultata zahvaljujući regionalnoj saradnji i Protokolu koji su potpisali predstavnici nadležnih tužilaštava BiH i Srbije. U koordiniranoj akciji među uhapšenima su se, prema rečima zamenika tužioca za ratne zločine Srbije Bruna Vekarića, našli i nalogodavci i direktni izvršioci.\n„Govorimo o obe zemlje jer ovaj predmet radimo zajedno i veoma smo mu kompleksno pristupili”, rekao je Vekarić i dodao da je ovaj predmet povezan “sa najvišim vrhom tadašnje vojske Republike Srpske”.\nJedna od najmračnijih senki iz devedesetih, tako bi se mogla opisati otmica i ubistvo putnika iz voza u Štrpcima samo zato što su bili drugačijeg imena od njihovih egzekutora. Nail Kajević već 21 godinu čeka pravdu za svog mlađeg brata Nijazima, koji je tog 27. februara 1993. godine kada je izveden iz voza broj 671 imao 30 godina. Posle vesti o hapšenjima, očekuje punu istinu o ovom zločinu.\n„Mi se ne možemo pomiriti sa tim da se ljudi koji su išli kod kumova, koji su išli u bolnicu, koji su nosili džak brašna i koji su sve svoje obaveze prema državi izvršavali uredno da ta država organizuje njihovo otimanje. Mislim da je sad posle 21 godinu taj momenat došao, sigurno je da će tu i dalje biti opstrukcija, ali se ovo mora razrešiti“, rekao je Nail Kajević.\nGovoreći o periodu tokom kojeg porodice žrtava čekaju pravdu, i sam zamenik tužioca Bruno Vekarić navodi da je u istrazi o ovom zločinu bilo opstrukcija.\n“Suština ovog predmeta jeste dobra regionalna saradnja zasnovana na Protokolima između Tužilaštva BiH i Tužilaštva za ratne zločine Srbije. Isto tako, moramo da kažemo da je bilo zataškavanja činjenica iz ovog predmeta sve do 2013. godine kada je formiran novi istražni tim u MUP-u i u Tužilaštvu koji je sada došao do rezultata, odnosno šanse da se ovaj tragičan zločin konačno i pravosudno reši”, navodi Vekarić.\nJedini do sada osuđeni za otmicu i ubistvo u Štrpcima je saučesnik u zločinu Nebojša Ranisavljević, koga je sud u Bijelom Polju osudio na 15 godina zatvora i koji je, nakon odslužene kazne, pušen na slobodu. Saznanja do kojih se došlo u tom procesu ne smeju biti zanemarena, kaže Sandra Orlović iz Fonda za humanitarno pravo i podvlači da ovim hapšenjima konačan dug Srbije prema žrtvama i njihovim porodicama nije ispunjen.\n“Još u postupku protiv Nebojše Ranisavljevića otkriveno je da su visoki zvaničnici tadašnje Savezne Republike Jugoslavije, predstavnici Ministarstva odbrane, Vojske Jugoslavije, Ministarstva unutrašnjih poslova, Državne bezbednosti svi bili upoznati sa predstojećom otmicom, sa detaljima te predstojeće otmice, namerom grupe Milana Lukića da putnike otme iz voza i da ih odvede u Bosnu i Hercegovinu, ali da institucije u tom trenutku uopšte nisu reagovale na to”, kaže direktorka Fonda za humanitarno pravo.\nIako pozdravlja hapšenja i saradnju Srbije i BiH, Sandra Orlović navodi da bi odstustvo pitanja odgovornosti tadašnjih visokih zvaničnika SRJ bilo skrnavljenje pravde.\n“Ako se odgovornost za zločin u Štrpcima svede samo na grupu Milana Lukića, koja je de facto u to vreme i na tom prostoru počinila jako puno zločina, koja je odgovorna i za zločin u Sjeverinu, oni moraju da se nađu pred licem pravde, ali priča sa Štrpcima se ne završava samo na njima”, navodi Orlović, te podseća i na činjenicu da porodice žrtava zločina u Štrpcima i dan danas čekaju da budu priznate kao civilne žrtve rata.\nHapšenja za zločin u Štrpcima: Predugo čekanje pravde u BiH


TV Banat / FILM „VOLJA BOŽIJA“ VEĆ OSVOJIO DVE NAGRADE NA EVROPSKIM FESTIVALIMA\n15:02 SREDA, 16. 10. 2019. - 15:02 Autor: Marija Trišić\nKada četiri monahinje manastira „Svete Nine“ pođu u šumu da beru kupine, suočavaju se sa najvećim iskušenjem njihovog spiritualnog života - moraju da odluče šta da rade sa čovekom sumnjive prošlosti, koga nalaze povređenog u šumi. Uloge u filmu tumače Ana Bauk, Jovana Božić, Jelena Bosanac, Tinja Došen Kalezić, Vladimir Tešović, i maca Lilu, a nakon premijere u Vršcu, srpska publika je sa ovom kratkom filmskom pričom mogla da se upozna u okviru sporednog programa Niškog festivala. Zatim počinje prikazivanje filma i u takmičarskim programima, pa je tako na 17.mediteranskom internacionalnom festivalu u Tanžeru u Maroku, jedini srpski predstavnik bila upravo „Volja Božija“.\n8.oktobra film je doživeo i svoje prvo prikazivanje na evropskom kontinentu u okviru 22.festivala „Religion Today“, u Trentou, u Italiji, i osvojio nagradu „Popoli e religioni“.\nSamo tri dana kasnije, na 16. internacionalnom festivalu Sedicicorto, u Forliju, u Italiji, „Volja Božija“ osvaja nagradu publike u kategoriji Movies (internacionalni igrani i dokumentarni kratki filmovi), od 40 filmova u ovoj konkurenciji.\nScenario, montažu i režiju filma potpisuje Tanja Brzaković, direktor fotografije je Aleksandar Kalezić, za muziku se pobrinula Janja Lončar, zvuk je snimao Mladen Marjanović, a dizajnirao Miloš Drobnjaković. Kostime je pripremila monahinja Makrina, film producirala Jelena Bosanac, a organizator je bio Slobodan Jerković.


Makedonija spremnija za eventualni migrantski talas\nIzbjeglice nadomak Makedonije, 2016\nMakedonija je sada mnogo spremnija da se izbori sa eventualnim izbjegličko-migrantskim talasom nego 2015, ali problem može da bude ako se migranti duže zadrže, ocijenio je direktor državnog Centra za upravljanje krizama Agron Budžaku.\nPrema njegovim riječima, politika Vlade do sada je bila da se Makedonija definiše kao tranzitna zemlja, što je doprinijelo da dva kampa, u Đevđeliji na jugu i Kumanovu na sjeveru, imaju kapacitet od 2.000 ljudi.\n"Zbog takve politike i cijela pomoć EU je dizajnirana za takve kapacitete", rekao je Budžaku.\nU analizi Radija Slobodna Evropa na makedonskom jeziku navodi se da je prethodno šef makedonske diplomatije Nikola Popovski ponavljao da nikako neće biti dozvoljeno da se država "pretvori u parkiralište za migrante".\nPrema riječima Budžakua, takvi stavovi su greška makedonskih političara sa aspekta pripljemenosti za borbu sa problemom.\nI bivši šef vojne obavještajne službe Vladimir Pivovarov smatra da je moguće da Makedonija od tranzitne rute preraste u mjesto gdje bi duže ostajale izbjeglice sa Bliskog istoka.\nEU strahuje da zbog političke i institucionalne krize Makedonija teško može da se izbori sa eventualnim novim izbjegličkim talasom


Međunarodna konferencija "Srpsko-američki odnosi pred izazovima COVID19" : Nadlanu.com\nMeđunarodna konferencija "Srpsko-američki odnosi pred izazovima COVID19"\nObjavljeno 14. apr 2020. / 15:45:00\nPrva međunarodna online konferencija posvećena srpsko-američkim odnosima u doma pandemije korona virusa održaće se u četvrtak, 16. marta sa početkom u 14 sati. Svi zainteresovani, konferenciju mogu pratiti preko YouTube kanala i sajta Color Media Communications.\nU proleće 2020. svet se suočio sa globalnom pandemijom prouzrokovanom virusom Covid-19, koja je do kraja marta dovela do blizu milion registrovanih infekcija i gotovo 50.000 smrti. Kada i kako će se završiti pandemija, kao i kakve će biti posledice vezane za ekonomiju, mir, stabilnost, sigurnost i demokratiju nakon pandemije pitanje je koje prouzrokuje ogromnu neizvesnost širom sveta. Ova situacija takođe stvara globalnu priliku za širenje dezinformacija i za maligne, kako domaće, tako i strane, uticaje, koji za cilj imaju stvaranje konfuzije i nepoverenja kod stanovništva i da još više ograniče vlade zemalja u borbi protiv pandemije tako što, bez argumenata i stvarnih i opipljivih dokaza, osporavaju mere za borbu protiv pandemije.\nSjedinjene Američke Države i Republika Srbija nisu imune na ovaj globalni izazov i koriste značajne resurse za borbu protiv pandemije, te se pripremaju za sprovođenje mera za oporavak nakon pandemije. Sjedinjene Američke Države i Srbija su bili saveznici u većem delu svoje zajedničke istorije, a posebno u mnogim izazovnim trenucima tokom 20. veka kao što su Prvi i Drugi svetski rat. Pandemija virusa Covid-19 podseća na te gorke trenutke u ljudskoj istoriji.\nSrpsko-američki kongres prijateljstva smatra, imajući u vidu trenutnu situaciju, da Sjedinjene Američke Države i Republika Srbija moraju odmah da udruže snage u ovom izazovnom trenutku i pomognu jedna drugoj u prevladavanju kako ove pandemije, tako i efekata nakon pandemije. S tim u vezi, Srpsko-američki kongres prijateljstva zajedno sa Color Media Communications, organizuje događaj ove vrste sa ciljem podizanja svesti javnosti kroz pružanje pouzdanih informacija o situaciji sa Covid-19 u obe zemlje, kao razgovora i pronalaženje prilika za međusobnu pomoć i pomoć tokom i nakon pandemije Covid-19.\nNa konferenciji će u sklopu dva panela govornici uputiti učesnike konferencije kakva je situacija u Republici Srbiji i SAD usled pandemije virusa COVID-19, sa kojim se sve izazovima države susreću, kakve su mere preduzete u cilju suzbijanja virusa i šta se očekuje u budućnosti.\nU drugom panelu publici će se obratiti Šanlej Pinčoti, direktorica USAID kancelarije u Srbiji za demokratski i ekonomski rast, Derek Mitčel, predsednik NDI, predstavnik IRI u Srbiji. Oba panela moderiraće Robert Čoban, predsednik Color Press Grupe.\nKonferenciju možete pratiti na YouTube kanalu i na sajtu communications.rs\nCOVID-19Derek MičelEntoni Godfriivica dačićmeđunarodna konferencijaRobert ČobanŠanlej Pinčotisrpsko-američki odnosiSrpsko-američki odnosi pred izazovima COVID19Stiv StiversVladimir Marinković


Odbojka - Odbojkašice Dinama iznenadile favorizovanu Vizuru\nNapisano u kategoriji Odbojka, 27 januara, 2013\nU 14.kolu Vinerštediše Superlige Srbije u Hali sportova na Strelištu odbojkašice Dinama su odličnom igrom savladale favorizovanu ekipu beorgadske Vizure, rezultatom 3:1. Gošće su vodile sve do rezultata 16:20 u drugom setu, nakon čega su „lavice“ napravile preokret i zaluženo došle do četvrte pobede u nizu.\nOdbojkašice Dinama i Vizure odigrale su veoma interesantan meč pun preokreta i neizvesnosti. Prvi set su dobile gošće iz Beograda rezultatom 22:25, ali ne tako lako, pošto su izabranice trenera Aleksandara Vladisavljeva u nekoliko navrata uspevale da sustignu njihovu prednost. Ono što nisu uspele u prvom setu „lavice“ su uradile u drugom. Vizura je imala vođstvo se do same završnice i bila na korak od osvajanja drugog seta, ali su Dinamovke serijom od 8:1 preokrenule rezultat i došle do izjendačenje u setovima.\nOdličnu igru iz drugog seta one su prenele i u treći koji su borbenom igrom, dobrim prijemom, servisima i gotovo bez greški u napadu rešile u svoju korist rezultatom 25:17. Četvrti set su bolje otvorile gošće, ali su domaće odbojkašice načinile još jedan preokret. U neizvesnoj završnici do izražaja je došla bolja koncentracija i veća želja za pobedom domaćih, koje su i ovaj deo igre rešile u svoju korist i došle do nova tri boda i četvrte uzastopne pobede.\n„Hvala na čestitkama, mislim da smo ih večeras zaslužili, pre svega zato što se nijednog trenutka nismo predavali. Istrajali smo i u momentima kada je „Vizura“ držala sve konce igre u svojim rukama, a to je bio prvi set i dobar deo drugog seta. Posle se igra prebacila na našu stranu i mi smo bili ti koji smo vodili igru. Uspeli smo da dobijemo setove, čak i ubedljivo, treći set. U četvrtom je viđena borba za svaki poen. Imali smo verovatno i malo sreće, koju mislim da smo i zaslužili. Ovo je jedna velika pobeda za nas“\n– rekao je Aleksandar Vladisavljev, trener ŽOK Dinamo.\nPosle 14 odigranih utakmica odbojkašice Dinama imaju 14 bodova i sada su se popele na sedmo mesto na tabeli Vinerštediše Superlige Srbije. U narednom kolu Dinamovke na svom terenu dočekuju ekipu Jedinstva iz Stare Pazove.


Predsednik koji je "sahranio" EMA, a odbio je Putina - B92\nIzvor: B92 ponedeljak, 8.03.2021. | 12:59\nEPA-EFE Chris Kleponis / POOL\nPrema reèima Saulija Ninista, finskog predsednika, restrikcije u kretanju ljudi još jednom æe morati da se uvedu zbog širenja mutiranih sojeva kovida 19. Kako je rekao, Finska æe ponovo biti u problemu i izneo je morbidne prognoze, zbog èega su odloženi i izbori u toj zemlji.\nOn je oštro kritikovao program vakcinacije EU, a posebno je "potkaèio" Evropsku agenciju za lekove (EMA), glavno telo EU zaduženo za odobravanje vakcina u okviru programa EU.\n"Koje su vakcine naruèene? Nema sumnje da su morali sve to bolje da urade. Imamo primere zemalja koje su mnogo uspešnije u vakcinaciji stanovnika od same EU, jer su nabavili vakcine za sebe", rekao je finski predednik za èasopis "Ilta-Sanomat".\nU tom intervjuu on je pohvalio Maðarsku, Slovaèku i Èešku jer su krenule baš tim putem, nabavke vakcina "sa strane", a upitan hoæe li i njegova zemlja to uèiniti, kratko je rekao: Sve opcije su moguæe.\nTakoðe, potvrdio je da mu je ruski predsednik Vladimir Putin ponudio tehnologiju za proizvodnju ruske vakcine protiv koronavirusa "sputnjik V". Meðutim, za sada, prema njegovim reèima, Finska neæe uèiniti ništa po tom pitanju dokle god EU, odnosno EMA ne odobri u potpunosti "sputnjik V".\nAli, ako to bude èekao, možda æe se i naèekati, jer je EU danas apelovala da se ne koristi ili ne poruèuje ruska vakcina dok sve procedure oko njene registracije ne budu završene u okviru Evropske agencije za lekove.\nProgramu vakcinacije EU, podsetimo, odavno ne veruje ni austrijski kancelar, koji je s danskim kolegom u Izraelu dogovorio zajednièku proizvodnju vakcine za "dane koji su pred nama".\nUŽIVO Odobravaju koncert sa 50.000 ljudi; "Pandemija daleko od kraja, dostigla je pik"


Republika / Mislili ste da su gužve gotove? Još jedan pakleni vikend je pred nama: Centar grada se zatvara za saobraćaj, evo zašto!\nčetvrtak, 17. 10. 2019.| 17:23\nAko vam je dosta gužvi u saobraćaju i pešačenja zbog blokade taksista, nemojte preterano da se radujete jer je sve to gotovo. Ovaj vikend će, po svemu sudeći, ponovo obeležiti gužve i moraćete opet da pešačite, bar u zoni užeg centra grada!\nKako su saopštili iz Sekretarijata za javni prevoz, tokom vikenda će biti održana manifestacija "Pešački vikend", u ulicama Kralja Milana, Terazije i Kolarčeva, koje će biti zatvorene od petka u ponoć (noć između petka i subote), pa sve do ponedeljka do 4 sata ujutro.\nZa to vreme biće potpuno obustavljen saobraćaj na potezu od Trga republike do Slavije, baš kao što je bio slučaj skoro tokom celog septembra meseca, i to iz najrazličitij razloga.\n* Trolejbuske linije 21, 22 i 29 i autobuska linija 31 saobraćaće od perifernih terminusa do Trga Slavija i nosiće oznake 21L, 22L, 29L i 31L.\n* Vozila sa linija 24, 26, 37, 44 saobraćaće delimično izmenjenom trasom, kao i minibus linija E2.\n* Autobuske linije 43 i 96 će saobraćati skraćenom trasom do terminusa „Železnička stanica (Pančevački most)” i nosiće oznake 43L i 96L.\nU SUBOTU DOLAZI I RUSKI PREMIJER MEDVEDEV\nOvo, međutim, neće biti jedine promene u saobraćaju predstojećeg vikenda u Beogradu. Naime, u srpsku prestonicu bi trebalo da doputuje premijer Rusije Dmitrij Medvedev koji je planirao prilično aktivnu posetu zbog čega će, povremeno, dolaziti do zatvaranja pojedinih ulica.\nIzmene saobraćaja u Beogradu zbog snimanja filma!\nSrbija Beograd Ulice Centar grada Zatvorene ulice Saobraćaj Gužve Pešačenje Manifestacija


STARTUJE TURNIR U NOŽNOM TENISU: Srbobran.net web portal\nSTARTUJE TURNIR U NOŽNOM TENISU\nU hali sportova održan je žreb za Turnir u nožnom tenisu koji startuje u četvrtak na Trgu republike u Srbobranu. Prijavljeno je 40 ekipa koje će igrati u osam grupa, a planirano je da svake večeri od 19.00h igrači izlaze na teren do 22.00h. Trajanje turnira, u slučaju lepog vremena je 7 do 10 dana, čulo se nakon izvlačenja parova.\nNagrade za najbolje na turniru su:\nLetovanje za dve osobe u Sutomoru (Odmaralište Srbobran), vaučer za kupovinu sportske opreme u vrednosti 10.000 dinara (Centar za sport, turizam i rekreaciju) i besplatni treninzi u fitness centru Apolon u dužini tri meseca za dve osobe.\nOčekivanja organizatora turnira su pre svega promocija sporta i lepo druženje.\nIza ovog turnira koji je prvi u nizu tokom ove godine su Centar za sport i turizam i Srbobranska inicijativa mladih i on je deo šireg projekta promocije sporta i rekreacije. Evo šta je između ostalog u okviru ove teme rekao Slobodan Subić, direktor CST nakon žrebanja:\n19:00 BRAĆA-F.K.NAPREDAK NADALJ\n19:15 VAŠARIŠTE 1 – VAŠARIŠTE 2\n19:30 MAX BET-MEDISON SINIŠA GAVRILOV\n19:45 ORLOVI – PAGANDO\nPROPALI FUDBALER –slobodni\n20:00 BRAĆA ŠIGE – NEMUŠTI JEZIK\n20:15 DVA BRATA – NASLEDNICI PROSLOSTI\n20:30 VRBAŠANI- MAKOVA DVOJKA\n20:45 LED - NOVOSAĐANI\nF.K.MLADOST TURIJA slobodni\n21:00 VETERANI – PLAVCI\n21:15 EUROKREM DK FOTO-J.J.ZMAJ VI1/VI4\nŽIV TI JA ŽIV MI TI slobodni\n21:30 DOO DELCO – AUTO PLAC LIBRETO\n21:45 J.J.ZMAJ VIII4 – APOLON\nAGRO GRUJIC slobodni\nNAREDNI TAKMIČARSKI DAN STARTUJE UTAKMICAMA PRVOG KOLA ZA GRUPE G i H , PA SE NASTAVLJA UTAKMICAMA DRUGOG KOLA ZA PRVI DEO KOSTURA , ODNOSNO GRUPE (A,B,C,D).


Najavljeni ekonomski bum nezabeležen u poslednjih 80 godina, prema Svetskoj banci, neće osetiti mnogi - Biznis.rs\nPesimističke procene stručnjaka jedne od najpoznatijih međunarodnih finansijskih institucija\nNajavljeni ekonomski bum nezabeležen u poslednjih 80 godina, prema Svetskoj banci, neće osetiti mnogi\n9.6.2021 06:41 Autor: Gordana Bulatović 1\nGlobalna ekonomija će se ove godine uvećati za 5,6 odsto, najbržim tempom nakon recesije u poslednjih 80 godina, uglavnom zahvaljujući snažnom oporavku nekoliko najvećih...\nGlobalna ekonomija će se ove godine uvećati za 5,6 odsto, najbržim tempom nakon recesije u poslednjih 80 godina, uglavnom zahvaljujući snažnom oporavku nekoliko najvećih ekonomija. Međutim, mnoge ekonomije u razvoju nastaviće da se bore sa pandemijom i njenim posledicama, kaže se u upravo objavljenom polugodišnjem izveštaju o globalnim ekonomskim izazovima Svetske banke.\nProjekcije privrednog rasta na globalnom nivou, u odnosu na prethodni izveštaj su povećane za 1,5 odsto. Ali, uprkos oporavku, naglašavaju stručnjaci Svetske banke, globalna proizvodnja do kraja ove godine biće oko dva odsto ispod predviđanja koje smo dali pre pandemije. Gubici dohotka po stanovniku neće se smanjiti do 2022. godine, za oko dve trećine ekonomija u razvoju. Među ekonomija sa niskim prihodima, gde je vakcinacija zatajila, efekti pandemije preokrenuli su sve ranije razultate u borbi protiv siromaštva, pogoršali nesigurnost i ostale dugogodišnje izazove.\n„Iako su prisutni znakovi globalnog oporavka, pandemija i dalje povećava siromaštvo i nejednakost širom sveta. Globalni napori za ubrzanje distribucije vakcina i rasterećenje od dugova, posebno u zemljama sa niskim prihodima su ključni. Kako se zdravstvena kriza bude smirivala, kreatori ekonomskih politika moraće da se pozabave i trajnim efektima pandemije i preduzmu korake kako bi podstakli zeleni, elastični i inkluzivni rast, uz zaštitu makroekonomske stabilnosti“, kaže predsednik Svetske banke David Malpass.\nKada su u pitanju najveće ekonomije, predviđa se da će rast američke privrede ove godine dostići 6,8 odsto, što odražava rezultat snažne fiskalne podrške i ublažavanja ograničenja zbog pandemije. Rast u drugim, naprednim ekonomijama se takođe učvršćuje, ali u manjoj meri. Očekuje se da će se i Kina ove godine oporaviti, odnosno da će dostići privredni rast od 8,5 odsto, što odražava oslobađanje zaostale svetske tražnje.\nS druge strane, očekuje se da će rast u ekonomijama sa niskim prihodima biti najsporiji u poslednjih 20 godine, ako se izuzme, svima problematična, 2020. godina. Očekuje se da će u ovoj grupi zemalja nivo proizvodnje i 2022. godine biti 4,9 odsto niži od nivoa pre pandemije.\nIzvor: Izveštaj o globalnim ekonomskim izazovima, Svetska banka\nAnalitičari koji su kreirali izveštaj „Globalni ekonomski izgledi“ ispitivali su kako bi smanjenje troškova trgovine, poput glomazne logistike i skupih graničnih procedura, moglo da pomogne jačanju oporavka tržišta i ekonomija u razvoju, olakšavanjem trgovine. Međutim, uprkos određenom padu, troškovi trgovine u ovim državama ostaju i dalje gotovo za polovinu veći nego u naprednim ekonomijama, ponajviše zbog velikih troškova špedicije i logistike.\nDrugi deo izveštaja pruža analizu aktuelnog svetskog trenda rasta inflacije koji prati oporavak ekonomskih aktivnosti. Globalna recesija prošle godine donela je najmanji pad inflacije, a zatim i najbrži inflatorni preokret. Iako će, prema mišljenju stručnjaka Svetske banke, globalna inflacija verovatno nastaviti da raste tokom ove godine, očekuje se da ona ostane u okvirima cilaj u većini zemalja koje ciljaju inflaciju.\nStručnjaci Svetske banke dodaju i da postoji mogućnost da rast cena hrane i ubrzavanje agregatne inflacije izazovu nestabilno snabdevanje u zemljama sa niskim prihodima. U tom smislu, savet stručnjaka Svetske banke je da kreatori ekonomskih politika treba da povedu računa da porast inflacije ne dovede i do rasta inflatornih očekivanja, te da se odupru subvencijama ili kontroli cena, a sve kako bi se izbegao pritisak na globalni rast cena hrane.\nKaže se i da kada bi, ako nije tačna procena da inflacija nije privremena, centralne banke reagovale povećanjem kamatnih stopa, to imalo ozbiljne posledice po ekonomije u razvoju. Sa nesinhronizovanim ekonomskim oporavkom širom sveta, nagli rast kamatnih stopa, posebno u SAD, dodatno bi oslabio te zemlje, koje bi se suočile sa povećanjem troškova refinansiranja svog duga.\nU tom smislu i motivacija kreatora politike u zemljama sa niskim primanjima koje se bore sa rastućim cenama hrane, a koje čine oko polovine potrošnje stanovništva ne treba da bude aktivnost koja bi samo pokrenula globalne mehanizme monetarne zaštite od rasta cena.\nUmesto toga, smatraju u Svetskoj banci, više koristi bilo bi da svoje poteze prilagode kreiranju programa socijalne zaštite, poboljšanju logistike i klimatske otpornosti lokalnih zaliha hrane.\nPrema procena stručnjaka Svetske banke, projekcije za Evropu, pa i za Srbiju ostaju stabilne. Ove godine bi, prema njihovim projekcijama, Srbija trebala da ostvari privredni rast od pet odsto. To je za procenat manje od projekcija koje ima Vlada Srbije. U februaru ove godine, Svetska banka podigla se projekcije privrednog rasta Srbije u ovoj i narednoj godini, uz obrazloženje da se paket pomoći privredi i građanima pokazao kao potez koji je pomogao ekonomski rast. Inače, u januarskom izveštaju, Svetska banka je predviđala rast Srbije u ovoj godini od 3,1 posto i 3,4 procenta u 2022. godini.\nEU USLOVLJAVA POMOĆ BIH OD 250 MILIONA EVRA Moraju da se ispoštuju obaveze…\nNAJSNAŽNIJI EKONOMSKI RAST EVROZONE I EU U POSLEDNJIH 25 GODINA Podaci…\nOTPISATI DUGOVE SIROMAŠNIM ZEMLJAMA Zahtev MMF i Svetskoj banci za pomoć u pandemiji\nPOLITIČKA NESTABILNOST I EKONOMSKI RIZICI U SAD Najavljeni novi paket pomoći…\n13.6.2021 #1 Author\nVreme ce pokazati pravo stanje ekonomske situacije


Džet ski - Tri zlata i bronza za srpske predstavnike - Sportske.net\nDžet ski - Tri zlata i bronza za srpske predstavnike\nReprezentacija Džet Ski saveza Srbije je u periodu od 5.do 13. oktobra boravila je na 32. tradicionalnom Svetskom šampionatu u džet ski-ju, koji se održava svake godine u Americi u Lejk Havasu Sitiju, Arizona, u organizaciji Svetske Džet Ski Asocijacije.\nFoto: Jet ski savez Srbije\nNe pokušavajte ovoRed Bull X-Fighters turneja počinje u DubaijuLeteći motori, uzbuđena publika i neverovatne lokacije\nOvaj jedinstveni događaj, koji kako kažu organizatori odmah posle olimpijade okuplja najveći broj takmičara iz više zemalja na jednom takmičenju, biće zapamćen po postignutim rezultatima naših takmičara – tri zlatne i jednoj bronzanoj medalji.\nSam početak takmičenja nije ulivao velika očekivanja takmičarima uglavnom zbog lošeg vremena koje je zahvatilo Lejk Havasu Siti. Grad koji se odlikuje lepim vremenom i dnevnim temperaturama do 40 stepeni Celzijusovih u ovo doba godine, zahvatila je oluja sa mestimičnim naletima vetra i do 40 milja na sat, što je uzrokovalo i pad temperature vazduha za nekih 10 stepeni.\nMeđutim, kako to već i biva u džet ski takmičenjima, odlaganja i promene rasporeda nije bilo.\nOdmah po dolasku u Lejk Havasu Siti, naš tim je imao obavezu da izvrši registraciju svojih takmičara i obezbedi im potrebne propusnice i dozvole, nakon čega su usledili treninzi i štelovanje plovila.\nNaš najtrofejniji takmičar kada su u pitanju titule osvojene na Svetskim šampionatima Majkl Prodanović, ove godine je imao neverovatno takmičarsko iskustvo. Za osam dana su ga zadesili kvar plovila, povreda ramena i titula svetskog prvaka u kategoriji stajaćih skutera za vodu Vintaž Ski.\nNaime, Majkl je na ovogodišnjem takmičenju usled velikih naleta vetra prilikom treninga na poznatoj plaži Bodi bič ostao bez jednog od pet plovila, usled kvara i nemogućnosti da mu na vreme za takmičenje stigne naručeni deo. Ali zahvaljujući veoma bogatom tamičarskom iskustvu i znajaću da se ovakve stvari nepredviđeno dešavaju, mehaničarski tim Džet Ski saveza Srbije je bio za korak ispred i spremio čak dva zamenska plovila, za dve od ukupno tri kategorije koje Majkl vozi.\nDruga stvar koja je takođe nepredviđeno došla je i povreda (dislokacija) levog ramena usled prvog motoa takmičenja, zbog čega je morao da napusti trku i što ga je onemogućilo da se takmiči u drugom motou i osvoji poene u kategoriji Pro Am Ski Lajt za 2-taktna plovila.\nNakon dvodnevne pauze, smogao je snage za učešće u Ski Open Slalomu i zauzme osmu poziciju, dok je predzadnjeg dana takmičenja zavidno dominirao u oba motoa i uzeo svetsku titulu u kategoriji Vintaž Ski.\nNaš drugi predstavnik Fabio Inkorvalja, postigao je čak dve titule svetskog prvaka u kategorijama sedećih skutera za vodu Amater Klasik Ranabaut Stok i Ranabaut Normali Aspirated, dok je u kategoriji Ranabaut Open Slalom osvojio treću poziciju i šestu poziciju u kategoriji Amater Klasik Ranabaut Open.\nTreći takmičar Džet Ski saveza Srbije – Rajner Ejdner, koji je takođe nastupao u sedećoj kategoriji, osvojio je četvrtu poziciju u kategoriji Ekspert Ranabut i devetu u kategoriji Ekspert Veteran Ranabaut.\nPored takmičarskog dela, naša zemlja i celokupan tim su učestvoli i na Paradi nacija, koja je održana ispod istorijskog londonskog mosta. Parada nacija se održava sedmu godinu za redom, a sastoji se iz svečanog defilea zemalja učesnica Svetskog šampionata u džet ski-ju, gde timovi defiluju sa svojom zastavom i natpisom zemlje iz koje dolaze. Kao posebnu uspomenu, svaki takmičar koji učestvuje u defileu dobija jednu od medalja iz ograničene serije, specijalno dizajnirane za ovu paradu.\nSastavni deo Svetskog šampionata u džet ski-ju i Parade nacija je i postavljanje zastava zemalja učesnica duž glavne ulice u Lejk Havasu Sitiju (Mekkuloh bulevar), gde se među 54 zemlje vijorila i srpska zastava.\nNeizostavni deo šampionata je bilo i takmičenje u Fristajlu (atrakcije na stajaćim skuterima), koje se ove godine po prvi put održavalo i noću, takođe pod istorijskim londonskim mostom, kao i Flajbord šou Frenkija Zapate, tvorca ove nove discipline iz džet ski sveta, koja je Beograđanima predstavljena na 10. Beogradskom karnevalu brodova.\nAtrakcija šampionata je bila i promocija novog plovila-vozila, nazvanog „Kvadski“. Ovo neobično vozilo koje je na kopnu četvorotočkaš koji može da se kreće brzinom od oko 60km/č, prilikom ulaska u vodu i pritiskom na dugme, automatski se pretvara u skuter za vodu, koji na vodi dostiže istu brzinu kao i na kopnu. Da bude još interesantnije, vodenu amfibiju pokreće BMV-ov motorrad motor K 1300, koji se u vodi kombinuje sa Gibsovim patentom vodenog sistema na mlazni pogon.\nPored promocije Kvadskija, vodeći proizvođači su predstavili i svoje modele skutera za vodu za 2014. godinu, među kojima je Si Du Spark iz kanadske kompanije Bombardier privukao najveću pažnju posetilaca, što po ceni (od 5000 US$) , a što po dizajnu.


Tači: Ubice Olivera Ivanovića u Beogradu; Vučić: Potrebna su imena i prezimena i biće uhapšeni | Insajder\nTači: Ubice Olivera Ivanovića u Beogradu; Vučić: Potrebna su imena i prezimena i biće uhapšeni\nObjavljeno: 27.12.2018 | Ažurirano: 27.12.2018\nPredsednik Kosova Hašim Tači izjavio je da se ubice Olivera Ivanovića nalaze u Beogradu i da Beograd treba da doprinese njihovom privođenju pravdi. Odgovarajući na ove navode, direktor Kancelarije za KiM Marko Đurić pozvao je Tačija da javno kaže ko je ubica Ivanovića i da za to ponudi „čvrste dokaze, a ne lažne vesti“. Kasnije se oglasio i predsednik Srbije Aleksandar Vučić, rekavši za RTS da su potrebna samo imena i prezimena (ubica) i da će oni biti uhapšeni.\nHašim Tači je na pitanje novinara kada će biti rasvetljeno ubistvo Olivera Ivanovića, predsednika Građanske inicijative SPD, rekao da se njegove ubice nalaze u Beogradu.\n„Prema onome sa čime sam upoznat, istraga je u veoma važnoj fazi i glavni osumnjičeni su u Beogradu, tako da nam preostaje saradnja i sa međunarodnim organima i sa Beogradom kako bi bili uhapšeni osumnjičeni za ubistvo Olivera Ivanovića’’, istakao je Tači, a prenosi RTK.\nKomentarišući Tačijevu izjavu, predsednik Srbije Aleksandar Vučić je rekao da su potrebna samo imena i prezimena (ubica) i da će oni biti uhapšeni. Navodi da ga ne interesuju „oni u Beogradu i Srbiji koji bi zarad svojih ciljeva lažno optužili nekoga ko je na vlasti“.\nNaveo je da Beograd čak ne traži ni čvrste dokaze, „već male dokaze“.\n"Oni koji hoće da kažu da je država Srbija na bilo koji način umešana, sram ih bilo", rekao je Vučić.\nOn je za RTS izjavio i da su optužbe da je Srbija na bilo koji način učestvovala u atentatu na Ivanovića „jezive i odvratne“ i da je on kao predsednik Srbije spreman da ide na poligraf u bilo kom trenutku.\nĐurić: Tači nema dokaze za svoje tvrdnje\nUbrzo je na izjavu kosovskog predsednika reagovao direktor Kancelarije za Kosovo i Metohiju Marko Đurić. On je pozvao je Hašima Tačija da „domaćoj i međunarodnoj javnosti kaže ko je ubica Olivera Ivanovića i da za to ponudi čvrste dokaze, a ne lažne vesti“.\n"On dokaze za tvrdnju da se počinioci tog ubistva nalaze u Beogradu naravno nema, što ga nije sprečilo da na mangupski način pokuša da Srbiju navede da se brani od njegovih besmislenih optužbi", naveo je Đurić u pisanoj izjavi prosleđenoj medijima.\nOn je rekao da Priština već skoro godinu dana odbija da sarađuje u istrazi ubistva Ivanovića i da je odbila da podeli sa srpskim istražnim organima informacije o tom slučaju.\n„Umesto toga, Priština ubistvo Olivera Ivanovića na najsramotniji način mesecima koristi u političko-propagandne svrhe u obračunu sa Srbima na Kosovu i Metohiji i Republikom Srbijom“, naveo je Đurić i dodao da „Prištini i Tačiju nije iskreno stalo da nalogodavci i počinioci ubistva budu privedeni pravdi“.\nOliver Ivanović ubijen je pre skoro godinu dana, a do danas nema zvaničnih informacija o tome ko je nalogodavac niti izvršilac ubistva. Istrage vode tužilaštva u Beogradu i Prištini, međusobno se optužujući za izostanak rezultata.\nTači: Podrška pripajanju Preševske doline Kosovu\nPredsednik Kosova Hašim Tači izjavio je da se nada da će se narednih meseci ozvaničiti pravo Preševske doline da se pripoji Kosovu.\n"U potpunosti podržavam nacionalna prava Preševa, Medveđe i Bujanovca. Nadam se da ćemo narednih meseci ozvaničiti njihovo pravo za pripajanje Kosovu", rekao je predsednik Tači na novogodišnjem susretu sa novinarima.\nMarko Đurić, direktor Kancelarije za KiM, nedavno je izjavio da svi podaci u okviru istrage srpskih institucija o ubistvu Ivanovića „nedvosmisleno vode na albansku stranu“.\n„Svi tragovi, i želim da budem nedvosmisleno jasan, svi tragovi vezano za ubistvo Olivera Ivanovića, kojima u ovom trenutku raspolažu naši državni organi, vode na južnu, albansku stranu“, rekao je Đurić.\nM. R. za kojim traga kosovska policija je zapravo Milan Radoičić, potpredsednik Srpske liste. ako je potvrdio MUP, on je saslušan u srpskoj policiji. Predsednik Srbije Aleksandar Vučić je na dan saslušanja izjavio za RTS da Radoičić nema veze sa ubistvom Olivera Ivanovića, kao i da je prošao poligrafsko testiranje.\nDa Radoičić nema veze sa ubistvom Ivanovića tvrdi i Marko Đurić. On je rekao da je Radoičić prošao poligrafsko testiranje, na kojem je „utvrđeno da on nije počinilac zločina“. Na konstataciju novinara da poligraf nije validan dokaz i da bi Đurić kao pravnik to trebalo da zna, direktor Kancelarije za Kosovo rekao je da poligraf, iako nije sudski dokaz, nedvosmisleno govori da li je neko kriv ili ne.\nIzvor: RTK, Insajder\nTiodorović: Realno je očekivati porast broja zaraženih koronavirusom u naredne dve nedelje


VojvodinaCafe - Počeo Poljoprivredni sajam u Novom Sadu\nVest objavljena: 14.05.2012 09:54\nMeđunarodni poljoprivredni sajam, 79. po redu, otvoren je u Novom Sadu, i na njemu će se do 18. maja predstaviti oko 1.500 kompanija iz ukupno 30 zemalja. Ulaz na sajam je 500 dinara, niže cene su za kolektivne posete, penzionere i decu od 7 do 12 godina.\nNa toj najvećoj i najznačajnijoj sajamskoj manifestaciji u regionu, predstaviće se proizvođači hrane i pića, poljoprivredne mehanizacije, opreme za prehrambenu industriju, kao i hemijskih i zaštitnih sredstava. Biće organizovana i nacionalna izložba stoke sa oko 5.000 živih eksponata, kao i izložba organskih proizvoda, a prvi put će biti promovisano organsko stočarstvo i organska pekara.\nNa sajmu će biti prisutne i sertifikacione organizacije, dok će obrazovne ustanove promovisati aktuelnosti u nastavnim programima i aktivnostima u organskoj proizvodnji.\nZemlja partner ovogodišnjeg sajma je Austrija, za koju je Srbija, kako je kazao generalni direktor Novosadskog sajma Goran Vasić, "snažno istorijski i ekonomsko vezana i iz koje su potekle mnoge inovacije i tehnološka unapređenja iz oblasti agrara". "Poljoprivredni sajam nije više samo mesto na kojem se izlažu uzorci i sklapaju poslovi već i mesto za edukaciju, odnosno snažna karika koja povezuje nauku i struku", kazao je Vasić.\nOn je dodao da će sajam učesnicima i posetiocima doneti niz noviteta, pre svega u predstavljanju najnovijih dostignuća u stočarstvu i poljoprivrednoj mehanizaciji kao i u oblastima proizvodnje hrane i novih izvora energije. Vasić je istakao da su najavljeni značajni popusti od pet do 20 odsto kao i druge pogodnosti u nabavci novih traktora i drugih poljoprivrednih mašina, a traktori domaće proizvodnje biće nuđeni po subvencionisanim cenama nižim i do 25 odsto.\nRadno vreme sajma je vikendom od 9 do 19 časova, a radnim danima od 9 do 18 časova. Cena pojedinačne ulaznice za odrasle je 500 dinara, za kolektivne posete 350 dinara, dok je ulaznica za penzionere, decu od 7 do 12 godina i školske posete 200 dinara. Najsrećniji kupac ulaznice dobiće traktor "belarus", vredan skoro 20.000 evra.


Registracija vozila - Autocentar Lađar Novi Pazar\nAvg 16, 2014 Admin\nMotorna i priključna vozila koja učestvuju u saobraćaju na putu moraju biti registrovana. Vlasnik vozila (pravno ili fizičko lice) ima pravo i obavezu da vozilo koje koristi u saobraćaju registruje ako ispunjava propisane uslove. Desetka plus vam pruža mogućnost da na jednom mestu obavite sve usluge potrebne za registraciju motornih i priključna vozila.\nAuto centar LAĐAR je svestan potreba svojih klijenata. Kako bismo vam pomogli da registraciju svoga vozila učinite što lakšom, bržom i bez gubitka dragocenog vremena, Auto centar LAĐAR je uveo uslugu registracije vozila na jednom mestu. Shodno tome posedujemo licencu za izdavanje registracionih nalepnica za motorna vozila. To znači da ubuduće neće te morati da idete u SUP po vašu nalepnicu za produženje registracije, nego ćete je podizati u okviru naše auto kuće.\nDokumentacija koja je potrebna za registraciju\nProduženje registracije - Fizička lica\nProduženje registracije - Pravna lica\nRešenje iz APR-a (Agencija za privredne registre)\nOvlašćenje overeno na memorandumu vaše firme pečatom i potpisom odgovornog lica\nPotrebna su sva dokumenta kao za registraciju fizičkih i pravnih lica\nKao i sva dokumenta sa carine...\nKlijenti sa kojima sarađujemo:


RTCG - Radio Televizija Crne Gore - Nacionalni javni servis :: Politika :: Crnoj Gori potrebno opoziciono provjetravanje\nBEČIĆ PORUČIO 14. 07. 2019. 14:20 >> 21:05 8\n„Nakon prodaje Kotora Demokratskoj partiji socijalista (DPS) od jednih, ćutanja i odobravanja od drugih, simulacije demokratije bezuslovnim povratkom u parlament, jasno da Crnoj Gori hitno treba opoziciono provjetravanje, jer očito postoje različiti ciljevi i političke namjere“, kazao je Bečić.\n„Slažem se da je jedinstvo lijepa i pitka riječ, ali da vidimo jedinstvo koga i čega, jer sam se za ovih nekoliko godina naslušao praznih floskula, posebno od onih kojima su Đukanović i (Duško) Marković dugogodišnji politički idoli“, rekao je Bečić.\nU jedinstvo opozicije pucali oni koji su „prodali Kotor“ DPS-u\n„Jasno je da samo jedinstveni bojkot svih relevantnih parlamentarnih političkih subjekata, uz demokratski pritisak i snažnu kampanju, ima smisao i efekat koji mu daje punu opravdanost“, naglasio je lider Demokrata.\nNa pitanje da li je Sporazum o budućnosti za Demokrate još važeći, Bečić je rekao da su u Sporazum i jedinstvo opozicije pucali potpisnici koji su „prodali Kotor“ DPS-u.\nDemokrate se, kako je istakao, drže Sporazuma, Plana sveobuhvatnih izbornih i drugih reformi, Odluke najviših organa da neće sa DPS-om u bilo kojoj varijanti, kao i jedinstvene odluke opozicije da bojkotuju parlament do ispunjenja uslova.\nBečić je kazao da će Demokrate, ukoliko dogovori, podržati formiranje Vlade saglasno Sporazumu o budućnosti na paritetnoj osnovi, po principu trećina vlast, opozicija i nestranačke ličnosti, čiji premijer neće biti predstavnik vlasti.\n„Takvu Vladu ćemo podržati, ali u njoj nećemo učestvovati, jer smo i tada našim kolegama iz opozcije jasno rekli da mi učestvovati u bilo kojoj vlasti sa DPS-om nećemo“, naglasio je Bečić.\nOn je poručio da neće podržati Vlada koja ne odgovara onome što je definisano Sporazumom o budućnosti.\nBečić je, komentarišući to što su gotovi cijeli mandat proveli u bojkotu i njegove rezultate, podsjetio da su Demokrate odluku o bojkotu 2016. godine donijele ne samoinicijativno, već na predlog i insistiranje Demokratskog fronta i drugih opozicionih partija, koje su tada njegovale tezu da je bojkot najučinkovitije sredstvo borbe protiv režima.\n„Da bi kasnije upravo subjekt zbog kojeg smo između ostalog donijeli odluku o bojkotu, kako bi im stali u zaštitu, postao inicijator i realizator prekida jedinstvenog bojkota“, dodao je Bečić.\nPrema njegovim riječima, jedinstveni bojkot cjelokupne opozicije bio je najubojitije sredstvo demokratskog pritiska, koji je izazivao veliku pažnju vani, veliku nervozu unutar vlasti i davao značajnu startnu prednost opoziciji u dijelu razrješenja političke i institucionalne krize u zemlji.\n„Najveća greška opozicije u posljednih nekoliko decenija je bezuslovno prekidanje bojkota, jer je izgubljena šansa da ona bude ta koja diktira tempo. Prekid bojkota jedan je od najvećih političkih poklona Đukanoviću od početka višestranačja“, ocijenio je Bečić.\nDemokrate su poslanici 24 sata\nOn je naveo da su Demokrate poslanici 24 sata, u bilo koje doba dana i na bilo kom mjestu, kada obilaze domaćinstva, razgovaraju sa građanima, pružaju pravnu pomoć, podnose krivične prijave.\nBečić je kazao da Demokrate, što pokazuju i sva istraživanja javnog mnjenja, imaju daleko veću podršku sada nego 2016. godine kada su ušli u bojkot parlamenta.\n„Tako da je poruka građana jasna. Šta su dobile naše kolege koje su se vratile? Da li je na predlog opozicije usvojen neki predlog zakona, suštinski amandman, predlog odluke? Naravno da ne. Samo se poslala poruka da simulacija demokratije pobjeđuje“, istakao je Bečić.\nKomentarišući najavu zamjenika predsjednika DPS-a, Duško Marković, da sprema novu političku ponudu za veći konsenzus u društvu, Bečić je kazao da su poruke i ponude Markovića na krajnje neozbiljnom nivou.\nOn je naveo da je Đukanović više puta pravio partijske ograde od stavova Markovića, šaljući mu poruku koliku snagu ima unutar partije i kolika je težina izgovorene riječi zamjenika vladajuće partije.\n„Što se tiče nas, polazeći od svih manipulacija, a naročito nakon poslednje krađe i otimačine Kotora, sa DPS-om ne može biti pregovora i dogovora, sa njima se funkcioniše po principu „uzmi ili ostavi““, poručio je predsjednik Demokrata.


U Americi je 76,2% kompanija „one-man show”.\nGotovo trećina firmi u Srbiji u prošloj godini nije imala nijednog zaposlenog, pokazuju podaci britanske bonitetne kuće CompanyWall.\nNajviše firmi bez ijednog zaposlenog ima u sektorima trgovina na veliko i malo (9.578), prerađivačkoj industriji (4.820), stručnoj, naučnoj, inovacionoj i tehničkoj delatnosti (3.892) i građevinarstvu (3.234). Preko 99 odsto kompanija bez radnika su mikro veličine, odnosno njihov poslovni prihod je do 700.000 evra, a vrednost poslovne imovine je do 350.000 evra.\n„Ovaj vid organizovanja privrednih subjekata je dobar za one koji žele da odrade određene poslove u kraćem roku, pa da se vrate u svoja osnovna zanimanja. To je čest slučaj u građevinarstvu. Recimo, znam jednog sportskog menadžera koji je osnovao firmu u kojoj nema zaposlenih, a koja mu služi za izgradnju na desetine hiljada kvadrata stambenog prostora. Kada se posao završi, on se vraća u svoj osnovni biznis. Pritom, ako i napravi nekom od poslovnih saradnika štetu, on lično ne odgovara za dugove te firme, već se svi namiruju iz njene imovine, koja je po pravilu simbolična“, kaže profesor Ekonomskog fakulteta u Beogradu Milojko Arsić za Biznis.rs\nDa su takve kompanije najčešće u građevinarstvu deo je pre svega specifičnosti te grane, ali verovatno je i da među 31.465 firmi s jednim zaposlenim ima i onih koje posluju u sivoj zoni. Kako su inspektori pronašli, uz pomoć tri fantomske firme tokom godinu dana je jedna Ćupričanka prevarila poreski sistem za 10 miliona dinara, koji je dobila kroz povraćaj PDV-a. Fantomske firme postoje i radi utaje poreza, a u prvih šest meseci ove godine državna kasa je uskraćena za 7 milijardi dinara.\nBeč ima 65.000 „one-man show” kompanija\nMeđutim, ovo nije novina. U Srbiji je i 2013. poslovalo 26.248 privrednih društava bez ijednog zaposlenog, što je tada činilo gotovo trećinu kompanija. Na osnovu pisanja eKapije, može se utvrditi da se sektori poklapaju.\nTako nešto nije nepoznanica ni u razvijenim zemljama. Samo u Beču ima 65.000 „one-man show” kompanija , dok su u Sjedinjenim Američkim Državama prihodi od 22 miliona takvih firmi u 2010. bili 950 milijardi dolara. Poređenja radi, prihodi trgovinskog lanca Walmart su te godine bili 408 milijardi dolara, a kompanija zapošljava više od 2 miliona ljudi.\nU Americi su to uglavnom startapi ili sporedni biznisi poslovnih ljudi. Prema podacima za 2019. godinu, broj kompanija sa samo jednim čovekom u Americi je porastao i čini 76,2 odsto svih firmi u zemlji.


Više žrtava trgovine ljudima nego u 2019. godini | 013 info\nTanjug\tPet, 16/10/2020 - 10:16\nKovid-19 je doneo nove trendove u trgovini ljudima jer je ograničena mogućnosti kretanja, a preventivne mere koje su na snazi, vanredna situacija i slabljenje ekonomskih prilika, doveli su do pojačanog inteziteta vrbovanja potencijalne žrtve, navodi organizacija "IBSSA-Biroa za borbu protiv trgovine ljudima", povodom Evropskog dana borbe protiv trgovine ljudima.\n"Pre svega, usled specifičnosti situacija koje su prisutne na globalnom nivou, tržište postaje zahtevnije. Broj dece koja prisilno rade na ulicama konstantno raste, prisutni su slučajevi i prinudnih brakova, kao i povećana radna eksploatacija", ocenjuje se u saopštenju povodom 18. oktobra.\nKao poražavajući navode se podaci da je u 2019. godini u Republici Srbiji identifikovano 39 žrtava trgovine ljudima od kojih je 25 maloletno, dok je u prethodnim mesecima 2020. godine identifikovano 42 žrtve trgovine ljudima, od kojih je 16 maloletno.\nTrgovina ljudima kao moderni oblik ropstva je jedno od najtežih krivičnih dela protiv čovečnosti i predstavlja drastično kršenje osnovnih ljudskih prava - pravo na život, na slobodu izbora, na slobodu kretanja kao i kršenje osnovnih principa međunarodnih pozitivnih pravnih propisa u oblasti ljudskih prava i sloboda.\nKako je ocenjeno, veliki broj zemalja u svetu zahvaćen ovom negativnom društvenom pojavom u kojoj su žrtve u većini slučajeva žene, devojke i sve veći broj maloletnih lica, kojima se prvenstveno trguje u svrhu seksualne eksploatacije.\n"U proteklom periodu, imali smo slučajeve, gde su roditelji podvodili svoju maloletnu decu zarad naplate dugova, za kupovinu narkotika, alkohola, ogreva i slično", navodi se u saopštenju.\nUpozorava se da proces vrbovanja žrtve od strane kriminalnih grupa i pojedinaca odvija u više faza: od ulaska u emotivne procese sa potencijalnom žrtvom pa sve do ucena, otmica, prisilnih radnji i pretnji.\n"Društvene mreže, brojne aplikacije zabavnog karaktera, forumi, čet forme i brojni virtuelni sadržaji sa otvorenim mogućnostima za dopisivanje i razmenu informacija, predstavljaju najzastupljeniji vid vrbovanja potencijalnih žrtava, gde su na prvom udaru naša deca", smatraju u ovoj organizaciji.


Evropska inicijativa za solidarnost (European Solidarity Corps) je nova inicijativa Evropske unije koja omogućava mladima da, u svojim zemljama ili inostranstvu, volontiraju ili rade na projektima koji su od koristi zajednicama i ljudima širom Evrope. Program takođe ima za cilj da pruži podršku organizacijama koje se bave suočavanjem sa društvenim i prirodnim izazovima.\nTrenutno, u ESC puno učešće ima svih 28 zemalja članica Evropske unije i Turske. U pojedinim delovima ESC (Volonteranje) mogu učestvovati tzv. ESC partnerske zemlje, a to su zemlje iz susedstva EU, među kojima je i Srbija. S obzirom da je ESC program nezavisan od programa Erazmus+, aktuelni prelazak Republike Srbije u status programske zemlje unutar Erazmus+ programa ne znači i promenu njenog statusa partnerske zemlje unutar ESC.\nda organizacije iz Srbije budu partneri u oblasti volontiranja i šalju mlade na kratkoročne i dugoročne projekte/aktivnosti, kao i da ugoste mlade iz zemalja punopravnih učesnica programa ESC na kratkoročnim i dugoročnim volonterskim projektima/aktivnostima;\nda organizacije iz Srbije mogu da podnesu zahtev i dobiju oznaku kvaliteta (Quality Label) i ostvare preduslov za učešće u ESC, ukoliko ispunjavaju preduslove kvaliteta. Dodatno, organizacijama iz Srbije se vrednuje postojeća akreditacija za Evropski volonterski servis iz Erazmus+ programa, kao ekvivalent Quality Label;\nda mladi iz Srbije volontiraju u zemljama punopravnim učesnicama programa (EU) i Turskoj;\nda mladi iz zemalja punopravnih učesnica ESC (EU zemlje i Turska) mogu volontirati u Srbiji\nMladi koji žele da učestvuju u projektima Evropske inicijative za solidarnost (ESC) potrebno je da se registruju u jedinstvenu bazu na ovom linku, tom prilikom prihvatajući misiju i načela ESC. Mogu se registrovati osobe sa navršenih 17 godina, a samo učešće u projektima je omogućeno mladima 18-30 godina starosti. Pristup bazi imaju akreditovane organizacije i institucije koje organizuju i sprovode ESC projekte.\nNapomena: mladi iz partnerskih zemalja, uključujući Srbije, moći će da se registruju u bazu potencijalnih učesnika ESC projekata od druge polovine oktobra 2018.\nPočeci razvoja Evropske inicijative za solidarnost\nEvropska inicijativa za solidarnost korene ima u aktivnostima Evropskog volonterskog servisa, koji je pod okriljem nekoliko generacija programa Evropske unije namenjenih mladima, zaključno sa programom Erazmus+, sa velikim uspehom realizovan duže od 20 godina. Više o Evropskom volonterskom servisu dostupno je na ovom linku.


Mrkić: Veoma uspešna poseta Pekingu\nMinistar spoljnih poslova Ivan Mrkić, koji u ovkiru delegacije Srbije boravi u poseti Pekingu, ocenio je da potpisani sporazumi sa Kinom predstavljaju konkretizaciju opšte političke atmosfere koja postoji između dve zemlje, a koja nikada u prošlosti nije postojala.\n"Vrlo uspešna poseta i vrlo konkretni dogovori koji znače podršku Srbiji i njenom privrednom razvoju, ali i dogovori koji znače podršku našem teritorijalnom integritetu. Sve ono što zagovaramo kad je reč o Kosovu, podržava i Kina", istakao je Ivan Mrkić posle susreta sa kineskim ministrom spoljnih poslova Vangom Ji.\nMinistar Mrkić je sa svojim kineskim kolegom razgovarao o nizu tema koje nisu bile na dnevnom redu predsednika dve zemlje.\n"Dogovorili smo se da ćemo se sresti na zasedanju Generalne skupštine UN, a i predsednik Kine i ministar spoljnih poslova su spremno dočekali pozive da dođu u Beograd", rekao je Ivan Mrkić i izrazio uverenje da će u narednim mesecima biti precizirano kada će se poseta realizovati.\nTakođe, ministar Mrkić je istakao da je već prvog dana boravka delegacije na čelu sa predsednikom Tomislavom Nikolićem u Pekingu izvesno da je reč o veoma uspešnoj poseti.\n"Koliki je značaj posete predsednika Nikolića govori i činjenica da je posle izbora novog kineskog rukovodstva ovo bila prva poseta jednog šefa države iz istočne i centralne Evrope. To ukazuje na značaj koji nam je ovde dat, kako u pogledu tretmana tako i sadržaja svega što je dogovoreno", rekao je Mrkić.\nMinistar Mrkić je ukazao da je Kina ne samo druga svetska ekonomska sila, već i zemlja koja ima najveće devizne rezerve, najviše izvozi u svetu i u kojoj su najveće investicije iz sveta. "Sa takvom zemljom je naš predsednik danas potpisao deklaraciju, a to se retko događa. To treba narod da zna, da kineske vlasti ne potpisuju svaki dan deklaracije tog tipa", ukazao je šef srpske diplomatije.\nSusret PR RS T. NIkolića sa predsednikom Svekineskog narodnog kongresa (Parlamenta) Zhang Dejiangom\nSusret PR RS sa premijerom Državnog saveta (Vlade) NR Kine Li Keqiangom\nSusret PR RS sa Xia Baolong-om partijskim sekretarom KPK Provincije Zhe Jiang\nSusret PR RS sa predsednikom NR Kine Xi Jinpingom\nKljučne reči: Kina Ivan Mrkić


• „Celtisi” na „Ratnike”\nU drugom kolu druge lige američkog fudbala somborski „Celtisi” dočekuju čačanske „Ratnike”.\nNakon tesne pobede u prvom kolu protiv Krune iz Kraljeva rezultatom 9:6, i to tek nakon produžetka, somborskim „Celtisima” u goste dolaze „Angel Warriors” iz Čačka. „Ratnici” u Sombor dolaze nakon poraza na domaćem terenu od ekipe „Knights” iz Kleka. Kapiten „Celtisa” Nemanja Pavkov najavljuje novu pobedu. Kako je istakao, Somborci spremno dočekuju ekipu iz Čačka. - Protekla nedelja je iskorišćena da se na treninzima isprave greške iz prve utakmice. Od odbrane očekujem da ponovi nastup iz prve utakmice, a od napada da prevaziđe poteškoće – izjavio je Nemanja Pavkov.\nUtakmica je najavljena za nedelju, 15. aprila, sa početkom u 15:30 časova na pomoćnom terenu Gradskog stadiona. Ulaz je besplatan.\nmilangagrčin @ Čet, 12.04.2018. 00:29\namerički fudbal čačak čačak angel warriors druga liga kaf celtis nemanja pavkov sombor sport


U istom košu FTV i RTRS |\nU istom košu FTV i RTRS\nRegulatorna agencija za komunikacije (RAK) obrađuje više slučajeva, među kojima je i prilog emitovan u emisiji ”60 minuta” Federalne televizije u kojem je predsjednik Vlade Republike Srpske Milorad Dodik upoređen sa Adolfom Hitlerom, rekao je danas direktor RAK-a Kemal Huseinović.\n”Slučaj je otvoren i biće razmatran sa svim ostalim otvorenim slučajevima”, rekao je Huseinović na konferenciji za novinare.\nOn je potvrdio da je RAK dobio prigovor SDP-a BiH na emisiju RTRS-a ”Priče o pjesmama: Sprem`te se, sprem`te”, emitovanu 28. februara.\nNe želeći ništa da prejudicira Huseinović je rekao da komisije RAK-a rade svoj posao u vezi sa ovim, ali i više drugih slučajeva, te da očekuje da će komisije posao završiti u narednih 15 dana.\nDirektor RAK-a rekao je da još teče zakonski rok za naplatu kazne od 100.000 KM, izrečene RTRS-u zbog korištenja frekvencije za isprobavanje digitalnog signala.\nUkoliko RTRS ne plati kaznu u tom roku, Huseinović je rekao da postoje uobičajene procedure sudske naplate.


O nama - Tehnikum\nTehnikum osnivaju 1990. godine, kao preduzetničku radnju, dva diplomirana tehnologa, koja su već tada posedovali veliko iskustvo. U početku smo imali galavansku liniju za nanošenje cinka, hroma, kadmijuma i slično, obrada tehničke gume, nanošenje formadelhidnih polimera kao izolatora, i drugi tehnološki postupci.\nUbrzo smo proširili svoju delatnost na projektovanje i izradu opreme za glavanske linije i prečišćavanje i filtarciju voda, prečišćavanje zagađenog vazduha, izrada projekata tehnologije, izrada tehničke dokumentacije za reciklažnu industriju i dr.\nTehnikum je sada multidisplinarni tim inženjera sa višedecenijskim iskustvom, koji su bili na raznim usavršavanjima u zemlji i inostranstvu, specijalizovanim u oblasti inženjeringa, pružanju tehnoloških rešenja, „transfer“ tehologija, konstruisanju i izradi opreme, u različitim granama industrije kao što su:\nPovršinska zaštita materijala: galvanizacije, linije za pripremu, farbare, elekstrotičko nanošenje praha-plastifikacije, toplo cinkovanje\nPrehrambena industrija (mlekare, proizvodnja sireva, klanična industrija, prerada mesa, prerada voća i povrća, proizvodnja sokova, itd.., punionice vode, vinarije, pivarska industrija)\nReciklažna industrija (sakupljanje i tretman neopasnog i opasnog otpada, reciklaža čelika, aluminijuma, magnezijuma, i dr, reciklaža akumulatora, reciklaža PET-a, polietilena, i ostalih plastika)\nPrečišćavanje zagađenog vazduha.\nNašim partnerima pružamo optimalna rešenja pri donošenju važnih odluka u fazi investiranja i izgradnje, kao i u procesu svoje proizvdnje i pružanju usluga. Do danas Tehnikum iza sebe ima preko 1.500 uspešno realizovanih zahteva naših kupaca.\nSvi naši sistemi i postrojenja ispunjavaju važeće evropske i domaće zakonske norme i standarde.\nTEHNIKUM uspeh bazira na permanentnom unapređenju inženjerskih i organizacionih znanja u osnovnoj delatnosti - pružanju tehnoloških i tehničkih rešenja i usluga u industriji. Promovišemo uspeh, dostignuća, optimizam, svih zaposlenih i saradnika, kroz nove ideje i kreativnost.\nMisija preduzeća TEHNIKUM je da inovativnim tehnološkim rešenjima, vrhunskim kvalitetom proizvoda, i izvarednom uslugom, koji su plod našeg znanja, stručnosti, iskustva, pružimo našim klijentima najbolja rešenja za njihov posao kako bi unapredili poslovanje svoje kompanije.\nVizija preduzeća TEHNIKUM je da postanemo referentno ime za najbolje tehnologije, vrhunski kvalitet proizvoda, i brzu uslugu, u oblasti zaštite životne sredine, tretmana voda, tretmana vazduha, površinsku zaštitu metala.


Poplave ubijaju 32 osobe u Afganistanu, pogoršavaju već očajnu situaciju -- Zemaljske promjene -- Sott.net\nPoplave ubijaju 32 osobe u Afganistanu, pogoršavaju već očajnu situaciju\nSub, 30 Ožu 2019 15:22 UTC\nPoplavljene ulice i polja u Afganistanu\nBujica u Avganistanu odnijela je najmanje 32 života na zapadu te zemlje, uništavajući kuće i improvizovana skloništa za raseljene porodice, izjavio je danas Hasibula Šir Hani, portparol nacionalne Kancelarije za upravljanje katastrofama.\nOn je rekao da je više od 700 domova uništeno ili oštećeno, a 12 ljudi se smatra nestalim.\nPoplave izazvane obilnim kišama počele su da se šire u četvrtak i ostavile trag razaranja u sedam provincija, dodao je portparol.\nNovi nanosi vode dodatno pogoršavaju već lošu situaciju. Stotine hiljada ljudi je prošle godine raseljeno u tom regionu zbog snažne suše i 17-godišnjeg rat s talibanima, podseća Rojters.\nPoplave su uništile na stotine kuća, neke istorijske lokacije, hiljade hektara poljoprivrednog zemljišta, kao i mostove i autoputeve, rekao je Džilani Farhad, portparol pokrajine.\nPoplave su uobičajena pojava u Avganistanu, iako nisu obično ovako ozbiljne. Ova zemlja ima malo infrastrukture poput rovova i kanalizacije za odvođenje vode koja se skuplja od kiše ili otopljenog snega.\nOrganizacija Vorld vižon saopštila je da su ovom katastrofom pogođene desetine hiljada Avganistanaca. Neki stanovnici provincije Badgis su ovo nazvali najgorim nevremenom u posljednjih 20 godina.\nSusjedni Iran je takođe bio poplavljen poslije obilnih kiša, a u nekim oblastima su angažovane hitne službe.


Početak izgradnje "Beograda na vodi"\nPočetak Aktuelno Pod lupom Finansiranje mosta kod Vinče\nTV Mreža bavi se ove nedelje najavama da će u maju ili junu početi izgradnja "Beograda na vodi" i podseća na stav Transparentnosti Srbija u vezi sa tim projektom:\nVlada Srbije nedavno je usvojila prostorni plan Beograda na koji je prethodno stručna javnost oštro reagovala. Koje primedbe su usvojene a koje su odbačene i dalje ne znamo. Društvo arhitekata Beograda i Udruženje arhitekata Srbije zatražili su da se preispita zašto se prostorni plan "Beograda na vodi" definiše kao plan posebne namene, budući da stanovanje i poslovanje ne predstavljaju nešto što je od strateškog interesa za Srbiju.\nIzmeđu ostalog konstatovali su da parkiranje u budućem stambenom poslovnom prostoru "Beograd na vodi" uopšte nije rešeno i da ga je teško moguće rešiti, imajući u vidu broj stanova i količinu poslovnog prostora. Na ove kao i na veliki broj drugih primedbi koje su izneli na nacrt prostornog plana "Beograda na vodi" Društvo arhitekata Beograda i Udruženje arhitekata Srbije još nisu dobili odgovor uprkos tome što je Vlada već usvojila taj dokument.\nŠta se u stvari desilo sa primedbama? O njima je prošlog meseca trebalo da odlučuje Komisija Agencije za prostorno planiranje i da izveštaj sa obrazloženjima o tome koje su prihvaćene a koje ne objavi na sajtu te institucije. Sada već bivši direktor Agencije Dragan Dunčić potvrdio je za TV Mrežu u telefonskom razgovoru da je Komisija sačinila izveštaj na 269 stranica, ali da on nije objavljen. Agencija je naime ugašena 17. decembra zbog stupanja na snagu izmena zakona o planiranju i izgradnji. Zaposlene, sredstva, imovinu, dokumentaciju i arhivu preuzelo je Ministarstvo građevinarstva.\nMeđutim, u Ministarstvu TV Mreža nije uspela da dobije sagovornika koji bi rekao koje su primedbe usvojene a koje odbačene.\nSrpska akademija nauka i umetnosti upozorila je da će, ako se nacrt prostornog plana ne izmeni, "Beograd na vodi" ostati izolovano ostrvo u centru prestonice, teško pristupačno i jedva prohodno koje će izazvati saobraćajne probleme i u drugim delovima grada. Akademik Milan Lojanica potvrdio je za TV Mrežu da ni Srpskoj akademiji nauka i umetnosti nije dostavljena informacija o tome da li su njihove primedbe usvojene ili ne.\nU organizaciji "Transparentnost Srbija", koja je takođe kritikovala nacrt prostornog plana, kažu da pored pitanja procedure donošenja urbanističkih planova ima još značajnijih pitanja.\nNemanja Nenadić, organizacija Transparentnost Srbija:\n"Da li nama ti planovi urbanistički, prostorn, služe samo kao ukras, kao zadovoljenje neke forme, pa će se prilagođavati kada god političkom odlukom bude rešeno da je jedna konkretna investicija važnija od bilo čega drugog i da se sve njoj mora prilagoditi. Ili će oni služiti svrsi - da postoje radi pravne sigurnosti kako bi investitori i vlasnici parcela mogli da znaju šta je to što smeju da rade, šta je to što ne smeju. Jer, ako se izađe u susret jednom investitoru, to je legitiman pristup, ali kako onda odbiti bilo kog drugog. Kako odbiti nekoga ko želi na primer u parku ovde pored nas da izgradi kiosk, zašto, s kojim argumentima? To je isto neka investicija, doneće neka radna mesta, doneće neko ulaganje".\nKakav je u stvari prostorni plan za "Beograd na vodi" usvojila Vlada trebalo bi da saznamo ovih dana iz "Službenog glasnika". Usvajanjem ovog dokumenta stvaraju se uslovi da gradnja počna na proleće. Kada plan stupi na snagu na osnovu njega će se izdavati lokacijske i građevinske dozvole. U međuvremenu krajem ovog meseca kako je najavljeno biće otvoren štand za promociju projekta "Beograd na vodi". Enterijerom ove staklene građevine površine 670 kvadrata dominira šank sa barskim stolicama što, kako piše dnevni list "Politika", navodi na zaključak da je reč o ugostiteljskom objektu. Za njegovu izgradnju opština Savski venac je preduzeću "Beograd na vodi" prošle godine izdala rešenje za privremeno zauzimanje javne površine a dozvola važi do jula.


PLESNA GRUPA "MEDŽIK" - BAJMOK\nOd osnivanja grupe 1981. godine, plesači Medžika su ostvarili značajne rezultate kako na domaćoj, tako i na međunarodnoj plesnoj sceni. Grupa stavlja akcenat na hip-hop. Grupu vodi osnivač i koreograf Stojan Maravić, dok je za rad sa decom i osmišljavanje koreografija zadužena Beata Cindel Zubelić.\nJuniorska hip-hop grupa je 2016. osvojila prvo mesto na Otvorenom prvenstvu Srbije u Jagodini i Otvorenom prvenstvu Italije u Riminiju. Iste godine, na Evropskom prvenstvu u Temišvaru u Rumuniji juniorska hip-hop grupa je osvojila prvo, a street dance grupa drugo mesto. Na Evropskom prvenstvu iste godine u Osijeku prvo mesto su osvojili juniori u kategoriji hip-hop grupe, kao i deca u kategoriji parova, dok je u dečijoj solo kategoriji osvojeno drugo mesto.\nUspesi nisu izostajali ni u 2017. godini!\nZajednička produkcija juniori-deca je u Jagodini na Otvorenom prvenstvu Srbije osvojila prvo mesto. Na Otvorenom prvenstvu Austrije u Beču u kategoriji parovi-deca osvojeno je treće i četvrto mesto, u juniorskoj solo kategoriji drugo mesto, dok je juniorska hip-hop grupa zauzela treće mesto. Na Kupu Subotice "Tornado" dečija hip-hop grupa je osvojila prvo mesto. Na Otvorenom prvenstvu Grčke u Paraliji je juniorska hip-hop grupa osvojila prvo mesto, a osvojeno je prvo i drugo mesto u juniorskoj solo kategoriji.\nGrupa "Medžik" je od 1. do 6. novembra 2017. godine boravila u Pragu, gde su se deca takmičila na Otvorenom prvenstvu Evrope. U veoma jakoj konkurenciji su se borile grupe iz 15 evropskih zemalja, a bajmočanke su uspele da ostvare odlične rezultate. U solo kategoriji osvojeno je 3. mesto, parovi su osvojili srebrnu medalju, dok je dečija mala grupa osvojila zlato. Pored napornog takmičenja deca su imala priliku i da se upoznaju sa čarima Praga, kao i da posete prelep grad u Nemačkoj, Dresden. Zahvaljujući sponzorima i donatorima grupe, deca su na takmičenje otputovala potpuno besplatno.\nZa kraj 2017. godine, plesači su na međunarodnom Otvorenom prvenstvu u Vrnjačkoj Banji, u kategoriji duo deca osvojili četvrto mesto, dečija grupa je osvojila drugo mesto, juniorska grupa treće mesto, a mala produkcija prvo mesto.\n2018. godina – godina novih članova!\nUspesi napredne grupe nisu izostajali ni 2018. godine, ali je izuzetno puno pažnje posvećeno i velikom broju novih članova, koji su kroz brojne nastupe i takmičenja u početničkim kategorijama stekli prva iskustva iz sveta sportskog plesa.\nU aprilu su sve grupe PG "Medžik" ostvarile odlične uspehe u Novom Sadu na Spring Fest takmičenju, odakle su se vratili sa 6 zlata i jednim srebrom, kao i sa specijalnom nagradom festivala za najbolju koreografiju.\nNakon nastupa u Futogu na MBM Memorijalu i na Baby Exit festivalu u Novom Sadu, sledeće takmičenje na kojem su plesači Medžika učestvovali je održano u Jagodini, gde su postignuti odlični rezultati, kako u dečijoj, tako i u junior kategoriji.\nSledeća plesna sezona je započeta u septembru sa velikim brojem novih članova. Nakon tromesečnih priprema, u decembru je na takmičenje u Vrnjačkoj Banji izašlo 30 Medžik plesača u tri starosne kategorije i sa 10 koreografija. Medžik je na ovom međunarodnom takmičenju osvojio 3 zlata, 2 srebra, 2 bronze, jedno četvrto, jedno šesto i jedno jedanaesto mesto.\n2019. godina – godina novih izazova!\nTakmičarska 2019. godina je započeta u martu, na takmičenju Dance Zone u Lazarevcu, gde su naši plesači predstavili sa 11 koreografija i ostvarili izuzetno dobre rezultate. Pored medalja i pehara, naš klub je dobio i zahvalnicu za doprinos razvoju plesa u Srbiji.\nNakon međunarodnog takmičenja u Lazarevcu, naši igrači, zajedno sa najnovijim članovima su nastupili u Bačkom Petrovom Selu, gde su sve naše koreografije ocenjene najboljim, dijamantskim odličjem.\nPrvu polusezonu smo prošarali velikim brojem nastupa: Svetski dan plesa u Somboru, Memorijal MBM u Futogu, Baby Exit u Novom Sadu, Festival Granita u Mađarskoj, godišnji koncert plesnog kluba „Stars“ iz Subotice.\nPlesna 2018/2019 sezona je okončana takmičenjem u Jagodini, odakle su se naši plesači vratili sa pet zlatnih, tri srebrne i tri bronzane medalje.\nOvu godinu je obeležila organizacija prvog plesnog festivala Dance Spectrum u Bajmoku, koji je naslednik Večeri Modernih Plesova, koje se tradicionalno održavalo u našem mestu. Nakon osveženja brenda i izrade potpuno nove scenografije, rođen je Dance Spectrum, koji je okupio preko 10 plesnih klubova iz Vojvodine i veliki broj ljubitelja plesa.\nKrunu na 2019. godinu je stavilo takmičenje Dance OFF u Severnoj Makedoniji, gde su naši plesači imali prilike da odmere snage sa takmičarima iz 11 evropskih zemalja i ostvarili su veoma dobre rezultate.\nZa 2020. godinu se već uveliko prave planovi i unapred se radujemo novim takmičenjima, putovanjima i druženju!


Ministar za naučnotehnološki razvoj, visoko obrazovanje i informaciono društvo Srđan Rajčević danas je, tokom prvog dana posjete Solunu koju je organizovalo Predstavništvo Republike Srpske u Grčkoj, obišao Američki koledž (American College Thessaloniki) i razgovarao sa rektorom ove ustanove Stamosom Karamuzisom.\nTokom razgovora sa ministrom Rajčevićem rektor Karamuzis je izrazio zaiteresovanost za potpisivanje sporazuma o saradnji Američkog koledža sa dva javna univerziteta u Republici Srpkoj, kojim će se definisati razmjena akademskog osoblja i studenata, organizovanje zajedničkih ljetnih škola za studente iz Srpske i zajednički inovativni postdiplomski programi iz oblasti STEM-a.\nMinistar Rajčević je obišao danas i Centar za istraživanje i tehnologiju Grčke (CERTH), jedan od dvadeset najboljih naučnoistraživačkih instituta u Evropskoj uniji sa više od 350 godišnjih međunarodnih publikacija, 1.200 istraživačkih projekata i godišnjim budžetom od 450 miliona evra. U razgovoru sa direktorom ove prestižne naučnoistraživačke institucije Atanasiosom Konstandopulosom ministar Rajčević je dobio obećanja da će ovaj centar pružiti svesrdnu pomoć istraživačima iz Republike Srpske prilikom učešća u evropskim projektima i poboljšanju međunarodne vidljivosti naše naučnoistraživačke zajednice.\nMinistar Rajčević sutra će posjetiti štandove Univerziteta u Banjoj Luci i Univerziteta u Istočnom Sarajevu na 84. Međunarodnom sajmu preduzetništva i inovacija u Solunu i učestvovati na ceremoniji svečanog otvaranja. Sajam otvara grčki premijer Kirjakos Micotakis.\nSajam predstavlja jedan od najvažnijih izložbenih događaja na prostoru jugoistočne Evrope po broju učesnika i raznovrsnosti sadržaja, a svake godine ga obiđe preko 280.000 posjetilaca. Ove godine predstaviće se više od 1.500 izlagača.


Takmičenje u grupnoj fazi fudbalske Lige Evrope počinje u četvrtak, a engleski drugoligaš Vigan prvi put će u klupskoj istoriji igrati u jednom evropskom takmičenju.\nTri dana kasnije, Vigan je izgubio od Arsenala u prvenstvu i posle osam godina u Premijer ligi ispao u Čempionšip. Ekipu je na kraju sezone napustio trener Roberto Martines i prešao u Everton, a novi trener postao je Oven Kojl.\nVigan je jedini klub u grupnoj fazi Lige Evropa koji nikada nije igrao u evropskim takmičenjima, a igraće u Grupi D sa Rubinom iz Kazanja, belgijskim Varegemom i Mariborom.\nOvo takmičenje proći će bez naših klubova, a zanimljivo je da će se sastati Černomorec i Ludogorec, koji su eliminisali Crvenu zvezdu i Partizan iz evropskih takmičenja. Oni su u grupi B, zajedno sa Dinamom iz Zagreba i PSV Ajndhovenom.\nSrpski trener Miroslav Đukić ima loš start u Primeri sa Valensijom, a moraće da popravi utisak protiv Svonsija, dok će reprezentativac Srbije Milan Biševac ići sa Lionom na gostovanje Betisu.\nSve utakmice prvog kola grupne faze Lige Evropa igraju se u četvrtak, a Vigan će od 19 sati igrati na gostovanju protiv Varegema. U Ligi Evropa takmiči se 48 klubova podeljenih u 12 grupa.\nPrve dve ekipe iz svake grupe, zajedno sa osam trećeplasiranih timova iz grupne faze Lige šampiona, igraće u šesnaestini finala, od kada počinje nokaut faza. Finale će biti održano 14. maja 2014. godine na stadionu Juventusa u Torinu.


Koferi - Blic Online\nSpremite se za sezonu praznika uz kofere i torbe na rasprodaji!\nSvi volimo da putujemo, promenimo sredinu, odmorimo i vidimo nešto novo što ne možemo u našoj okolini. Trenutno počinje najzanimljiviji period godine i vreme putovanja koje željno iščekujemo, a ipak nam je najteže da se za njih pripremimo. Kao i svakog puta, poslednje što uradimo jeste pakovanje i uvek se dešava da se previše oko toga isrcpimo, zato je korisno da sve nabavimo na vreme - a danas možete da izaberete odgovarajući model kofera i torbi samo jednim klikom!\nBilo da ste avanturista koji traži prostrane kofere za obilaske dalekih destinacija ili ste neko ko obožava da samostalno ili sa porodicom otputuje na produženi vikend jedno je sigurno, potrebni su vam koferi koji će vam služiti dosta dugo i biti vaš verni saputnik u godinama koje dolaze. Postoje različite vrste prtljaga - tu su torbe, rančevi, koferi. Najveća mana je ta što će vam rančevi i nezgodne torbe zauzeti ruke ili opteretiti leđa, a to može da bude veoma iscrpljujuće pogotovo ukoliko morate da pešačite do svog prevoza za narednu destinaciju.\nDA LI VERUJETE SVOM KOFERU? Možda vam ovo pitanje zvuči čudno, ali iskusni putnici znaju da kofer mora da nam bude najpouzdaniji saputnik\nPoslednjih godina svedoci smo sve toplijih jesenjskih dana i produženog miholjskog leta. Ovakvo vreme idealno je za izlete i boravak u prirodi, a sama jesenja atmosfera doprineće da izleti i kraća porodična putovanja budu vredni pamćenja.\nČetiri kofera, koja su pripadala predsedniku kolaboracionističke vlade tokom Drugog svetskog rata Milanu Nediću, pronađena su u Australiji, pišu današnje "Večernje novosti".\nHOROR U AUSTRIJI Izvadili kofere iz jezera i pronašli DELOVE TELA\nAustrijska policija saopštila je da su u jezeru Tronze kod grada Gmundena pronađena dva kofera u kojima su bili delovi ljudskog tela.\nPar na misiji: Otputovati što dalje od kuće\nŠanel i Stivou su se upoznali početkom 2010. na sastanku naslepo. Nakon skoro pet godina veze i uspešnih karijera u advertajzingu, odlučili su da ostave sve što su izgradili i krenu na put oko sveta, sa ciljem da stignu što dalje od rodnog Johanesburga.\nVenecija želi da zabrani kofere na točkove\nZabrinuti zbog sve većeg zagađenja bukom, venecijanski zvaničnici su odlučili da u gradu zabrane korišćenje kofera sa točkićima, barem onim od tvrde gume.\nPAKUJU KOFERE Koliko su zarađivali smenjeni direktori\nVlada Srbije razrešila je na jučerašnjoj otvorenoj sednici u Nišu sedam direktora javnih preduzeća, a premijer Aleksandar Vučić najavio je da će do kraja avgusta biti promenjeno oko 70 odsto menadžmenta u javnim preduzećima.\nKofer sa unakaženim telima muškarca i žene pronađen u parku u Štutgartu\nDva kofera umrljana krvlju pronađena su usred prometnog gradskog parka u Štutgartu, a u njima su otkrivena dva zgrčena beživotna tela.\nSamsonajt povlači kofere zbog rizičnih materija\nKompanija za proizvodnju kofera "Samsonajt" povući će sa tržišta 250.000 kofera "Tokio čik" da bi zamenila ručke, nakon što je grupa potrošača iz Hongkonga saopštila da navodno sadrže visok nivo kancerogenih materija.


Kontakt konferencija 2017 @ Elektropionir, Zaokret | Odličan Hrčak\nKontakt konferencija 2017 @ Elektropionir, Zaokret\nMuzika ✔ Festivali ✔ Turizam\n23. i 24. mart @ Cetinjska 15: Elektropionir, Zaokret, Marsh Creative Production\n+ Veliki ,,da budemo samo dobro” koncert grupe E-PLAY za otvaranje prve večeri konferencije (E-play u Elektropioniru / 23.mart)\n+ bogat internacionalni koncertni program (TBA #uskoro ;) )\nBESPLATAN je ulaz na panele, tribine i prezentacije.\nPrva konferencija #KONTAKT2017 proizišla je iz potrebe umrežavanja organizatora i promotera regionalnih muzičkih festivala, turističkih udruženja i organizacija, kulturnih centara, klubova, i ostalih delatnika u kulturi i umetnosti. Proizišla je iz potrebe stvaranja jasne infrastrukture u muzičkom biznisu i brisanja kulturnih granica u regionu, jer su muzički festivali glavni turistički adut balkanskih zemalja.\nUčešće u KONTAKTU uzeli su predstavnici najznačajnijih festivala iz Srbije, Hrvatske, Bosne i Hercegovine, Slovenije i Crne Gore, koji će kroz primere dobre prakse, inspirativne tribine, kreativne panele i javne diskusije ukazati na nove trendove i još jasnije mapirati region kao izuzetni plodno tlo za razvoj muzičke industrije.\n✳ Festivali promoteri gradova\n✳ Festivali od ideje do realizacije\n✳ Festivali kao destinacije\n✳ Savremena diskografija\n*Ulaz na panele i tribine je SLOBODAN\n*Simbolično će se naplaćivati ulaz samo za pojedine muzičke programe koji će se odigravati u Elektropioniru\nZvuk Beograda01 Sep 2017


RTS :: Redžep Tajip Erdogan - Apsolutista sa vizijom\nMerila vremena Redžep Tajip Erdogan - Apsolutista sa vizijom\nsubota, 16. jul 2016, 00:30 -> 13:17\nPolitičar od rase, vaspitavan u idejama patrijarhalnog asketizma i sunitskog islama, čovek iz naroda retke oštroumnosti i lider s velikim darom opštenja sa masama i familijarnosti u ličnom kontaktu - prema Redžepu Tajipu Erdoganu, u uskom izboru između ljubavi i mržnje, gotovo je nemoguće ostati rezervisan.\nInternet portal RTS-a objaviće narednih sedmica najinteresnantnije delove iz knjige Dušana Spasojevića.\nPrešao je put od uličnog prodavca đevreka u siromašnoj istanbulskoj četvrti Kasimpaša, preko uspešnog gradonačelnika najvećeg grada u Evropi i političkog zatvorenika, do neprikosnovenog vođe Partije pravde i razvoja, koja već dvanaest godina vlada Turskom. Uz Kemal-pašu Ataturka, koji se na čelu države-naslednice Osmanske imperije nalazio 15 godina (1923-1938), Erdogan nesumnjivo predstavlja najznačajniju figuru moderne Turske.\nNa političkoj mapi današnje Evrope turskoga premijera moguće je porediti samo sa dva lidera. Uz nemačku kancelarku Angelu Merkel i ruskog predsednika Vladimira Putina, u novom milenijumu jedino Erdogan duže od dva izborna mandata suvereno vlada zemljom koja, zahvaljujući svojoj veličini, broju stanovnika, geostrateškom položaju, istoriji i tradiciji, ima potencijal da utiče na zbivanja van sopstvenih granica.\nKao u kakvoj šahovskoj simultanci, odvažni i lukavi Erdogan, poput Makijavelijevog "lava i lisice", jedne je privukao na svoju stranu, a druge, bez milosti, do nogu potukao.\nTajna uspeha svakog vladaoca leži u odabiru kompetentnih i lojalnih saradnika, te postizanju i deobi blagostanja sa svojim podanicima. U ovih dvanaest godina turski premijer je u velikoj meri uspeo i u jednom i u drugom. Da sreća prati hrabre slikovito govori i njegov primer.\nApsolutističke tendencije njegove vladavine u poslednjih nekoliko meseci, koje bi ga svakako u negativnom svetlu eksponirale u zapadnom svetu kome Turska kroz članstvo u NATO savezu pripada od 1952. godine, ostale su u senci ukrajinske krize i obnovljenog sučeljavanja Zapada i Rusije. Poslanici Erdoganove partije u Parlamentarnoj skupštini Saveta Evrope su prošle nedelje redom glasali u korist Putinove Rusije.\n(Tekst je objavljen u nedeljniku Vreme, br. 1215,17. april 2014.)\n(subota, 16. jul 2016, 19:33) - Nikola [neregistrovani]\n(subota, 16. jul 2016, 16:09) - milorad [neregistrovani]\n(subota, 16. jul 2016, 13:57) - Atlija\n(subota, 16. jul 2016, 13:35) - anonymous [neregistrovani]\n(subota, 16. jul 2016, 12:47) - nikola [neregistrovani]\n(subota, 16. jul 2016, 12:12) - anonymous [neregistrovani]\n(subota, 16. jul 2016, 11:41) - anonymous [neregistrovani]\n(subota, 16. jul 2016, 11:21) - anonymous [neregistrovani]\n(subota, 16. jul 2016, 09:11) - anonymous [neregistrovani]\n(subota, 16. jul 2016, 08:57) - Апсолутизам [neregistrovani]


BRISEL Mađarska vlada podriva demokratske vrijednosti\nZa bilo 338 europarlamentaraca\nEvropski parlament danas je ogromnom većinom glasova opalio veliki šamar mađarskom premijeru Viktoru Orbanu i njegovoj politici koja u pitanje dovodi temeljne evropske vrijednosti.\nZa izvještaj u kojem se detaljno opisuje kako Mađarska krši evropske vrijednosti i pravila glasalo je 448 europarlamentaraca, dok je protiv bilo njih 197. Suzdržanih je bilo 48 europarlamentaraca, prenosi Index.hr.\nTo znači da su dvije trećine zastupnika u Evropskom parlamentu zaključile da Orbanova vlast ne poštuje Evropske vrijednosti, a time je otvoren i put za pokretanje procedure koja bi mogla rezultirati time da se Mađarskoj oduzme pravo glasa u evropskim institucijama.\nOvakav uvjerljiv rezultat glasanja pokazuje da su protiv Orbana i njegove samovolje glasali i brojni zastupnici Evropske pučke stranke (EPP), čiji je član i Orbanova stranka Fidesz. Stoga je moguće da je ovo i početak isključenja ili protestnog odlaska Fidesza iz EPP-a.\nOrban: Štitit ćemo granice, zaustavit ćemo migrante\nOrban tvrdi: Crna Gora ne pripada Balkanu


Za sedam strateških preduzeća rešenje do kraja godine\nBeta 3. novembra 2015. 13:35\nMinistar privrede Srbije Željko Sertić danas je u razgovoru sa predstavnicima misije Medjunarodnog monetarnog fonda (MMF) izjavio da će za sedam od 17 strateških preduzeća rešenja biti izvesna do kraja ove godine.\nOn je istakao da je prekinuta praksa finansijske podrške države društvenim preduzećima i da će za svih strateških 17 preduzeća konačan status biti rešen do kraja maja 2016.\nKako je saopštilo Ministarstvo privrede, Sertić je ukazao da se u saradnji sa Svetskom bankom intenzivno radi na unapređenju sistema i institucija za sprovođenje stečaja kako bi ti procesi bili efikasniji i u službi ozdravljenja privrede.\nGovoreći o reformi javnih preduzeća, Sertić je naglasio da je u proteklom periodu prvi put uvedena kontrola njihovog poslovanja.\nKako je objasio, sadašnja zakonska rešenja ne nude odgovarajući sistem kontrole rada javnih preduzeća, pa Ministarstvo privrede, u cilju boljeg nadzora i jasnije odgovornosti, razmatra mogućnosti unapređenja zakonodavnog okvira kojim bi se to regulisalo.\n„Veliki izazovi su pred nama, ali postoji politička volja da se ovaj posao koji obavljamo u cilju ozdravljenja srpske privrede dovede do kraja“, naglasio je Sertić i ocenio da se Srbija dugo bavi preduzećima koja su produkt prošlosti i da je vreme da se okrene delu privrede koji teži napretku.\nMisija MMF-a je u Beogradu od 29. oktobra povodom treće revizije tekućeg trogodišnjeg aranžmana iz predostrožnosti. Glavne teme razgovora su budžet za 2016. godinu, reforma javnog sektora i javnih preduzeća i okončanje privatizacije.


Foto: @27MilanLucic / Twitter\nU pobedi Oilersa posle produžetka (3:2), ovaj 29-godišnjak je u jednom trenutku pao, a nehotice ga je klizaljkom po vratu posekao igrač rivala, Čeh Tomaš Nosek.\nSrećom po Lučića, posekotina, iako nimalo bezazlena, nije bila na mestu koje bi bilo opasno za život, ali da je do kontakta došlo tačno iznad disajnog puta, ili da je posekotina bila pola centimetra dublja, situacija bi bila posve drugačija. O tome svedoči i poruka Milana Lučića na Tviteru:\n"Bilo je baš blizu. Ali, ok", čemu je dopisao i "kizaljka je dotakla jugularnu (vratnu) venu".\nPodsetimo, on je jedini srpski hokejaš koji je osvojio titulu šampiona u NHL ligi, i to kao član Boston Bruinsa, čiji su ga navijači izabrali za najboljeg igrača ekipe 2008. Lučić je 2014 .istakao da bi voleo jednog dana da donese trofej Stenli kupa u Srbiju (prema pravilima lige, svaki igrač šampionskog tima ima pravo da jedan dan trofej nosi sa sobom, a Lučić ga je odneo u srpsku pravoslavnu crkvu u rodnom Vankuveru). On je 2014. doputovao u Srbiju na venčanje brata Milana, a prethodni put je u našoj zemlji boravio 1998. godine. Njegov otac je poreklom iz okoline Sarajeva, u Vankuver je došao 80-tih godina prošlog veka, a majka je došla u taj grad kada je imala dve godine.\nVeliki je ljubitelj našeg sporta, zarekao se da će "većno braniti Novaka Đokvoića od onih kojima stalno nešto smeta" (čak i od saigrača), a u slobodno vreme voli da sluša i srpsku muziku.


Ministar Vulin posetio mitrovački garnizon - Sirmiuminfo\nMinistar Vulin posetio mitrovački garnizon\nSremska Mitrovica – Ministar odbrane Aleksandar Vulin obišao je mitrovačku kasarnu i novu teretanu na otvorenom koju je Grad Sremska Mitrovica donirao garnizonu Vojske Srbije u našem mestu.\nNova teretana na otvorenom u kasarni „Boško Palkovljević Pinki” poklon je Grada Sremska Mitrovica. Doprineće fizičkoj spremnosti vojnika, a pružiće im mogućnost da vežbaju i na ovaj način.\nMitrovačke vojnike obišli su i ministar poljoprivrede, šumarstva i vodoprivrede Branislav Nedimović i načelnik Gradske uprave za opšte i zajedničke poslove i imovinu Miroslav Jokić.\nOcenivši dosadašnju međusobnu saradnju Vojske Srbije i lokalne samouprave kao veoma dobru, ministar odbrane Aleksandar Vulin zahvalio se mitrovačkoj upravi i na ovoj donaciji.\n„Posebno hoću da se zahvalim ministru Nedimoviću, hoću da se zahvalim i Gradu Sremska Mitrovica ali ne samo zbog ove donacije već zbog svih godina u kojima je Grad Sremska Mitrovica čuvao našu vojsku, vodio računa o našim pripadnicima zbog toga što se naša vojska ovde oseća dobro, zato što jeste kod kuće, hoću da se zahvalim što pokazuju da brinu o nama, o svakom vojniku. Vojnički poziv je težak ali je mnogo lakši kada znaju da vas ljudi vole, da vas poštuju, da cene to što radite i da hoće da vam pomognu,” rekao je ministar Vulin.\nU Vojsci Srbije se polaže velika pažnja na sport mnogo se vodi računa da svi pripadnici VS mogu da se bave sportom, da održavaju fizičku kondiciju, istakao je ministar Vulin i dodao: „Vojnik je simbol spremnosti, simbol snage, vojska je uvek tu i zato i mora da vodi računa o sebi i o svom zdravlju, naravno i o sportu. Svi pripadnici Vojske Srbije koji ostvare odlične rezultate i na fizičkim proverama dobiju 95 i više bodova, mogu da računaju na povećanje plate od 3%, naravno oni koji ne zadovolje fizičku proveru takođe moraju da računaju da može da bude i kazna jer vojnik je taj koji uvek mora da bude spreman. Svaki vojnik mora da vodi računa o sebi, o svom zdravlju, voli sport, voli svoj poziv koji ne može ni da se zamisli bez dobre fizičke kondicije. U vojsci smo odnedavno uveli i ove stimulativne mere koje pomažu našim momcima i devojkama da budu dobro, da znaju da su stimulisani i da znaju da se vodi računa o njima.”\nGarnizon Sremska Mitrovica jedini je ovakvog tipa u Sremskom okrugu, na šta je lokalna uprava naročito ponosna, reči su Miroslava Jokića načelnika Gradske uprave za opšte i zajedničke poslove i imovinu.\n„Smatramo da je ova donacija naša obaveza kao lokalne samouprave s obzirom da ne treba govoriti o tome koliko je važno ulagati u vojsku. Poslednja situacija sa epidemija virusa kovid 19 pokazuje koliko je vojska bitna i značajna u svim delovanjima i u svim oblastima ljudskog života. Oni su tu bili uz nas, da nam pomognu da ovu situaciju sa virusom prevaziđemo na što lakši način i u ostalim situacijama su takođe uvek bili uz nas. Mi imamo zaista jako dobru saradnju sa Ministarstvom odbrane i mitrovačkim garnizonom i činjenica da je Grad Sremska Mitrovica kupio Dom vojske u Sremskoj Mitrovici pokazuje to. Ovom prilikom se zahvaljujem ministru Vulinu na tome jer pokazuje da brine o građanima Sremske Mitrovice i da svojim postupcima pomaže razvoj našeg grada”, rekao je načelnik Jokić.\nMajor Ivan Novičić komandant 15. tenkovskog bataljona zahvalio se Gradu Sremska Mitrovica na doniranim sredstvima otvorene teretane za mitrovačku kasarnu i visokim zvaničnicima na stalnoj podršci.\nKako je istakao major Novičić: „Ovo nije jedina donacija koju je Grad Sremska Mitrovica pružio Vojsci Srbije koja se nalazi ovde, bilo ih je više. Istakao bih samo da je i prilikom izrade spomen-sobe koju smo imali prošle godine i otvaranja, veliku ulogu imao Grad Sremska Mitrovica i da nam je dao podršku i sredstva za bi završili sa izgradnjom toga. Još jednom zahvaljujem inicijativi gradonačelnika, lokalnoj samoupravi i svima koji su doprineli da se i ova teretana na otvorenom realizuje. Nama će ovo mnogo služiti u narednom periodu na jačanju fizičke sposobnosti pripadnika Vojske Srbije razmeštenih u Garnizonu Sremska Mitrovica.”\nMitrovački vojnici od sada mogu da vežbaju i na ovaj savremen način koji je popularan svuda zbog mogućnosti boravka na otvorenom dok se koriste sprave koje su ranije uglavnom bile samo u teretenama.


Fizička bezbednost data centra: Enel PS rešenja | PC Press\nFizička bezbednost data centra: Enel PS rešenja\n11. januar 2019. 28. decembar 2018. PC Press\nU vreme kad i najmanji prekid u poslovnim procesima donosi ozbiljne posledice, organizacije moraju da učine sve što mogu da se obezbede od svih nepredvidivih situacija.\nU oblasti zaštite data centara, odnosno informacionih sistema, prvo što pada na pamet jesu različita softverska i hardverska rešenja kojima se mogu zaštititi različiti delovi infrastrukture. To jeste jedan od najvažnijih elemenata zaštite, ali priča se tu ne završava. Sve veći broj organizacija svestan je značaja zaštite sopstvenih podataka i odlučuje da se posveti i fizičkoj zaštiti svojih data centara.\nDeo fizičke zaštite čini kontrola pristupa važnim delovima infrastrukture, a veliki, rekli bismo čak i neophodan, korak dalje jeste izgradnja sigurnih soba koje nude zaštitu data centra od praktično bilo koje vrste napada ili incidenta koji bi mogao uništiti infrastrukturu. To se ne odnosi samo na zaštitu od neovlašćenog pristupa, krađe i vandalizma opreme već i na obezbeđivanje u slučaju požara, prodora vode ili prašine, eksplozije i urušavanja konstrukcije generalno, dejstva opasnih korozivnih gasova, elektromagnetnih interferencija…\nKljučna reč – modularnost\nKompanija Enel PS već niz godina s velikim uspehom realizuje integrisana rešenja sigurnih soba. U pitanju su modularna rešenja koja se prilagođavaju specifičnim potrebama i uslovima poslovanja svake organizacije.\nOve modularne sobe sastavljene su od panela koji se mogu sklapati i rasklapati po potrebi, a mogu da se ugrade u postojeću zgradu, da se njihova implementacija projektuje tokom izgradnje poslovnog objekta ili da se podignu kao nezavisan objekat u okviru korporativnog kompleksa. U svakom slučaju, ispuniće svoj zadatak da sadržaj sobe – IT infrastrukturu, čiji najvredniji deo čine podaci – sačuvaju u različitim nepovoljnim situacijama.\nModularni elementi od kojih se prave sigurne sobe namenjeni su ugradnji u pod, zidove i krov sigurne sobe, a tome se dodaju vrata i neophodni prolazi za električne i mašinske instalacije istog ili višeg nivoa zaštite.\nSigurne sobe postavljaju se na prethodno pripremljenu ravnu podlogu odgovarajuće nosivosti, a prave se metodom „suve gradnje“, povezivanjem prefabrikovanih elemenata, bez primene procedura karakterističnih za „klasičnu“ gradnju. Dakle nema bušenja, sečenja, gletovanja, krečenja… Korišćenje unapred napravljenih elemenata znatno pojednostavljuje projektovanje i izgradnju i skraćuje vreme realizacije, uz istovremeno smanjenje rizika. Zato se konstrukcija sigurne sobe brzo montira, a može se i demontirati i preneti na drugu lokaciju. Moguće je montažu izvesti i bez prekidanja rada IT infrastrukture!\nSigurne sobe predstavljaju rešenja koja se podjednako lako prilagođavaju zahtevima i potrebama malih i velikih preduzeća. Adekvatno zaštićenu infrastrukturu data centra moguće je ostvariti čak i na prostoru od jednog kvadratnog metra.\nZa potrebe kompanija čija oprema može da se smesti u par ormana, Enel PS koristi proizvode iz Mini Data Center segmenta, što se pre svega odnosi na IT sefove, koje je moguće „izgraditi“ oko postojećeg reka sa mrežnom i drugom opremom. Ovakvi modularni IT sefovi pružaju isti stepen zaštite kao i modularne sigurne sobe, ali su fizičkim obimom prilagođeni malim i srednjim preduzećima.\nPročitajte i: AB Soft: ERP na paleti\nKod organizacija koje se opredele za ugradnju sigurne sobe u sopstvenom prostoru, moguće je obezbediti kompletno infrastrukturno rešenje. I to ne samo kao pitanje „čuvanja podataka“ već i u domenu pružanja adekvatnih uslova za rad IT sistema i njegovu maksimalnu zaštitu u slučaju neke incidentne situacije.\nOvo rešenje nije namenjeno samo kompanijama kojima treba potpuno bezbedan sopstveni data centar, već onima koje se bave pružanjem usluga u cloud‑u, pre svega zbog toga što dostupnost i sigurnost tih usluga predstavljaju osnovu kvaliteta i tržišnog uspeha provajdera. A pored toga može i da predstavlja konkurentsku prednost na sve dinamičnijem tržištu.\nIzuzetna fleksibilnost modularnih data centara omogućava da oni rastu i razvijaju se zajedno s potrebama organizacije, tako da je u startu potrebna investicija u skladu s trenutnim potrebama. Naravno, kasnije proširenje podrazumeva da se vodi računa i o pratećim sistemima koji bi takođe trebalo da budu modularno projektovani. Ograničenje najčešće postavljaju infrastrukturna ograničenja lokacije, tj. objekta u kome se data centar nalazi. Ali, fleksibilnost se može naći u upotrebi otvorenog prostora oko poslovne zgrade.\nPročitajte i: ASW: Cloud kao budućnost\nFinansijski sektor prednjači\nPrva sigurna soba u Srbiji ugrađena je u jednoj banci, a i trenutno najveći broj sigurnih soba poseduju upravo moderne finansijske institucije. Pozadinu ovog trenda čini, pre svega, poštovanje zakonske regulative i internih standarda u finansijskom sektoru, a važan faktor predstavlja i to što bi eventualni prekid rada bio izuzetno skup. Kako gledano kroz mogući gubitak podataka, tako i kroz direktan gubitak u vidu neostvarenih transakcija i indirektan gubitak koji se ogleda u nezadovoljstvu korisnika i ugrožavanju reputacije same institucije.\nTo sve više važi i za organizacije iz drugih industrija. Neretko gubitak poslovnih podataka dovodi ne samo do zastoja rada već i do propasti organizacije. U tom svetlu, apsolutno je neophodno uraditi sve što možemo da obezbedimo data centar, odnosno IT infrastrukturu, od svih eventualnosti.\nVećinu svojih aktivnosti kompanija Enel PS usmerava ka kompleksnim rešenjima prilagođenim poslovnim potrebama korisnika. To podrazumeva bavljenje najraznovrsnijim izazovima u obezbeđivanju stabilnosti i kontinuiteta poslovnih procesa, kroz kreiranje inteligentnih rešenja za infrastrukturu data centra. U domenu sigurnih soba, realizovan je veći broj projekata, a među kompanijama i institucijama u kojima su ovi objekti izgrađeni, nalaze se i Narodna banka Srbije, EPS Kragujevac, EPS Beograd, Orion Telekom, UniCredit banka, a tu je i Poreska uprava s kontejnerskim rešenjem za spoljašnju upotrebu.\nKorisna adresa: www.enelps.com\nTagovi: data centar, enel, enelps, fizička zaštita, poslovna resenja, Rešenja, sigurne sobe, Zaštita, zaštita data centara\n← Iz prakse: SMS restrikcije\nSamsung će predstaviti Galaxy S10 telefone 20. februara →


Doneta Pravila o radu transportnog sistema\nSavet Agencije za energetiku Republike Srbije dao je saglasnost na Pravila o radu transportnog sistema prirodnog gasa JP „Srbijagas“, koja je pripremilo preduzeće "Srbijagas" kao operator transportnog sistema.\nImajući u vidu da se radi o jednom od najvažnijih i najkompleksnijih podzakonskih akata u oblasti prirodnog gasa, sproveden je postupak javnih konsultacija i izvršene su korekcije i usaglašavanja teksta.\nPravila o radu transportnog sistema JP „Srbijagas“ urađena su u skladu sa Zakonom o energetici i usaglašena sa propisima Evropske unije. Pravilima se uređuju principi i postupci planiranja razvoja, uslovi priključenja na transportni sistem, merenje, opseg kvaliteta prirodnog gasa, održavanje objekata na transportnom sistemu, razmena podataka sa operatorima povezanih sistema i postupanje u uslovima poremećaja.\nPravilima o radu transportnog sistema definiše se kako operator transportnog sistema obavlja poslove organizovanja i administriranja tržišta prirodnog gasa i utvrđuje okvir kojim se bliže regulišu prava i obaveze učesnika na tržištu. Pravila uređuju i pristup transportnom sistemu, raspodelu kapaciteta i upravljanje preopterećenjem na ovom transportnom sistemu, utvrđivanje dnevnih količina prirodnog gasa po korisnicima transportnog sistema, pravila balansiranja i obračun odstupanja, kao i finansijske obaveze korisnika sistema.\nDonošenjem Pravila o radu transportnog sistema JP „Srbijagas“, uspostavljen je neophodan pravni okvir za dalji razvoj i efikasno funkcionisanje tržišta prirodnog gasa na principu konkurencije i njegovo uklapanje u jedinstveno evropsko tržište.


Igrači Dinama prvo proljeće poslije pola vijeka slavili uz narodnjake – BiGportal.ba\nIgrači Dinama prvo proljeće poslije pola vijeka slavili uz narodnjake\nFudbaleri zagrebačkog Dinama su pobedu nad Spartakom iz Trnave od 3:1 osigurali prolaz u nokaut fazu Lige Evrope, prvi put posle 49 godina.\nŠampion Hrvatske je sa četiri pobede u grupnoj fazi napravio veliki uspeh, a trijumf i veliki uspeh su proslavili tako što su u svlačionici puštali srpske narodnjake.\nU svlačionici Dinama čula se pesma Mitra Mirića, “Ne može nam niko ništa”, koja je ujedno i omiljena pesma predsednika kluba Zdravka Mamića, koji je trenutno u bekstvu.\nIgrači Dinama zaigrali su kolo, a veselili su se do ranih jutarnjih časova. Kako i ne bi kada im je ova pobeda osigurala takmičenje u Ligi Evrope i na proleće, a pri tom su već osigurali zaradu od 12 miliona evra.\nRačunica kaže da im je samo za plasman u Ligu Evrope kroz kvalifikacije doneo devet miliona evra, dok mu je svaka pobeda donela još po 570.000 evra.\nZagrepčani u poslednja dva kola igraju protiv Fenerbahčea u Istanbulu i Anderlehta u Zagrebu, te imaju priliku još da zarade. Imaju pet bodova više od turske ekipe i ukoliko osvoje prvo mesto u grupi, dobiće još miliona evra.\nCilj je da se iz preostala dva meča osvoji makar bod kako bi kao prvi osigurali poziciju nosioca uoči žreba za nastavak takmičenja.\nIz Lige šampiona to bi mogli biti Klub Briž, Hofenhajm, Benfika i Galatasaraj kao najlošiji trećeplasirani klubovi.


Predsjednik Republike Srpske Milorad Dodik i ministar inostranih poslova Izraela Avigdor Liberman posjetili su juče Spomen-područje Donja Gradina kod Kozarske Dubice, najveće stratište u sistemu koncentracionih logora "Jasenovac", gdje su položili vijence i odali počast stradalim Srbima, Jevrejima i Romima. "Ovo je najznačajnija posjeta koju smo imali u Spomen-području i ujedno prilika da upoznamo ministra Libermana da RS namjerava u narednom periodu da realizuje projekat izgradnje memorijalnog centra Donja Gradina, koji treba na najbolji način da očuva uspomenu na ovo mjesto", rekao je Dodik novinarima nakon polaganja vijenca. Predsjednik Republike je rekao da Donja Gradina treba da bude dokaz i mjesto koje će ukazivati na strašan zločin, a kako se takve stvari više nikada ne bi dogodile. "Treba cijeniti ljudski život, poštovati različitosti, a svi oni koji su činili zločine morali su i moraju odgovarati", istakao je predsjednik Dodik i dodao da je današnja posjeta prilika da se još jednom istakne zajednička sudbina srpskog i jevrejskog naroda, koja je dokazana kroz stradanje u Donjoj Gradini.\nDodik je podsjetio da na prostoru opštine Kozarska Dubica, koja je najviše stradala u Drugom svjetskom ratu, 20 godina nije bilo regruta za vojsku, jer su sva srpska i jevrejska muška djeca ubijena.\n"To govori o stravičnom naporu ustaša da prostor etnički očiste i pobiju sve što je srpsko, jevrejsko, romsko i antifašističko", zaključio je predsjednik Srpske. Šef izraelske diplomatije Avigdor Liberman rekao je da za njega kao Jevreja i Izraelca sve što je vezano za Holokaust i nacističke zločine predstavlja svetinju.\n"Za mene je ovo mnogo više od Spomen-područja, jer potičem iz porodice u kojoj se jedna polovina borila u redovima Crvene armije, a druga stradala od nacista", rekao je Liberman novinarima nakon polaganja vijenca u Donjoj Gradini. On je naglasio da se ne smije dozvoliti da se bilo gdje u svijetu ponove stravične stvari koje su se dešavale u Donjoj Gradini, kao i cijelom sistemu koncentracionih logora "Jasenovac", koji je formiran u avgustu 1941. godine, neposredno nakon proglašenja Nezavisne Države Hrvatske.\nLiberman je posebno izrazio zahvalnost rukovodstvu RS i njenom predsjedniku Dodiku na naporima koje čine i rezultatima koje prave u ovjekovečenju stradanja jevrejskog naroda, te njihovom izuzetno dobrom odnosu prema maloj, preostaloj jevrejskoj zajednici u Srpskoj.